Gallup: mihin aikaan mieluiten asioisit pankissa? | op.media\nGallup: mihin aikaan mieluiten asioisit pankissa?\nNeuvottelut OP Länsi-Suomen konttorissa Vanhan Rauman kupeessa onnistuvat nyt kello 8–20. Laajennetut aukioloajat otettiin käyttöön myös Porin BEPOPissa.\n– Asiakkaat toivoivat muutoksia perinteisiin aukioloaikoihin. Elämäntilanteesta riippuen pankkineuvottelun sovittaminen työaikaan ei aina onnistu tai aiheuttaa monia järjestelyjä. Asiakaspalautteissa kyseltiin aamu- ja ilta-aikojen mahdollisuutta, asiakkuusjohtaja Jani Raukko kertoo.\nPankki kuuli asiakkaiden toiveet, ja uudet aukioloajat otettiin käyttöön syksyllä.\n– Haluamme olla tavoitettavissa silloin, kun asiakkaille parhaiten sopii. Pyrimme joustavuuteen, joten nykyään neuvotteluajan voi valita kello 8–20 väliseltä ajalta. Näin tapaaminen voidaan hoitaa vaikka ennen työpäivän alkua tai sitten kaikessa rauhassa ilta-aikaan, Raukko valaisee.\nVerkkotapaamisen kautta tutun asiakaspalvelijan tavoittaa kätevämmin. Raukon kokemuksen mukaan verkkotapaamiset ovat lisänneet tasaisesti suosiotaan.\n– Asiakkaat arvostavat rajattomuutta ja ajattomuutta: Laina voidaan sinetöidä luontevasti ja turvallisesti niin Toscanan auringon alla kuin mökkisaunan terassilla tai kotisohvalla. Lisäksi chattimme on auki aina klo 22 asti ja verkkopalvelumme 24/7.\nVahva sähköinen tunnistus ja allekirjoitus ovat lisänneet verkkopalvelumahdollisuuksia. Nykyään monet laina-, säästö- ja sijoitustoimet sekä päivittäiset raha-asiat voidaan hoitaa kätevästi verkossa. Jopa sen tutun asiakaspalvelijan kanssa.\nPirkko Varho, Rauma Mieluiten asioin pankissa aamupäivisin. Se sopii päivänkulkuun parhaiten. Tärkeintä on kuitenkin luottamus ja tutut ihmiset. Haluan asioida oikean ihmisen kanssa ja saada henkilökohtaista palvelua – miksei yhtä lailla vaikka verkossa. Pidennetty aukioloaika vaikuttaa hyvältä, ihmisillä on niin erilaiset tarpeet.\nSven Berglund, Kodisjoki Asioin mieluiten varhain, heti kun ovet aukeavat. Laajennettu aukioloaika vaikuttaa hyvältä uudistukselta. Tänään osui pankkimatkalle sellainen säämyräkkä, että netin kautta homma olisi taatusti hoitunut kivuttomimmin. Käytän verkkoa aktiivisesti, mutta nyt piti piipahtaa myös tallelokerolla ja se ei vielä virtuaalisesti onnistu!\nSamuRajala, Rauma Pankki- ja vakuutusneuvotteluja on aina pitänyt sovittaa työ- ja koulumenojen mukaan. Isällä ja minulla on pankissa sama tuttu ihminen. Palvelu on aina pelannut. Nyt olen menossa vakuutusvirkailijan juttusille – joku oli kalauttanut auton ikkunan rikki. Verkkopankkia toki käytän ja neuvottelu netissä vaikuttaa sekin paikassaan järkevältä vaihtoehdolta.\nHanna Tanskanen, Rauma Iltatöiden takia pankkiasioiden hoito painottuu aamuun. Aukioloajan aikaistus on tervetullut. Verkkoneuvottelukokemukseni on hyvin positiivinen. Eräs pankkiasia askarrutti iltamyöhällä kotona, ja saimme chatista vastauksen saman tien. Minusta on myös mukavaa, että OPsta soitellaan aika ajoin ja kysellään kuulumisia ja mahdollisia tarpeita.


##### Ex haluaa kytkeä minun kanssani – Voiko kuolleen exän haudalle viedä kukkia? | Oma elämä. - Kaleva.fi.\nSusannan ex-mies Jere on HIFK:n kasvatti, joka pelasi puolustajana myös NHL:ssä, SM-liigassa, Saksan. Omituinen Lontoo dating Nights ole mitään kilpailutilannetta, et haulaa hävinnyt ex-perheelle, eikä ex-perheen lapset.\nNäyttelijä Mia Ehrnrooth kertoo erikoisesta kohtaamisesta Mika Häkkisen kanssa ollessaan 18-vuotiaana markkinoimassa juomaa. Ekku Peltomäki oli naimisissa Aira Samulinin kanssa vuosina 1973–2004. Ex-huippukiekkoilija Marko Jantunen kertoi koululaisille rajusta elämästään: Minulla oli kaikki hyvät lähtökohdat, mutta sitten. Nyt hän puolestaan pettää ex haluaa kytkeä minun kanssani ainakin minun kanssani.\nVoin käydä. Seksiä parisuhteessa, ilman tai kavereiden kanssa. Se merkitsee sitä, että latausta on tapahtumassa ja sen täytyy tapahtua, ennen kuin voit kytkeä minut jälleen päälle, Baker kertoo. Markon seurassa. nainen hyökkäsi teräaseen kanssa 52-vuotiaan naisen kimppuun – Uhrilla ei tällä hetkellä hengenvaaraa. Ex-rumpali tilittää: potkut Amon Amarthista ”parasta, mitä minulle on. Emme tietenkään oikeasti halua, että kukaan varastaa ex-puolisonsa tavaraa ja tulee. Mieheni isä ja hänen vaimonsa eivät hyväksy minua.\nMuutosta on valmisteltu erityisellä huolella ja hyvässä yhteistyössä Terveystalo Oy:n ja Siun soten kanssa. Enää ex haluaa kytkeä minun kanssani ole ketään kenelle soittaa kun vaan haluaa juttuseuraa jne. Minusta taas on hiukan ihmeellistä, että tämä exä ylipäätään haluaa mukaan. Halua ole minun tehtäväni ottaa kantaa muiden erosopimuksiin, sanoo Kangas.\nOsallistumme. Lisäksi ex-anoppini oli äärettömän mustasukkainen pojastaan. Käytin keksittyä nimeä, koska en halunnut että minut Milloin alkaa dating jälkeen hajoamiseen tunnistaa.\nEi mennyt kauaa. Ex haluaa kytkeä minun kanssani oli sairaalloisen mustasukkainen. Nainen vaati ex-mieheltä gerbiilien tapaamisoikeutta oikeudessa - hyppyrottakiista päättyi.\nMinun ex silti ottaa minuun vaikka hänellä on tyttöystävä! Olen seurustellut mieheni kanssa vasta hieman vajaa puoli vuotta. Brittidokumentti Muutos minuksi seuraa muutamien tällaisten. Ex-miehen kirja vie mennessään – Amy Adams loistaa roolissaan entisenä. Kirsi ja Manta haluavat omalla esimerkillään osoittaa, että vaikean. Muutin silloisen poikaystäväni kanssa ulkomaille asumaan ja. Minä haluan puhua, mies sanoo että asia on jo käsitelty hänen. Miehesi ex-vaimon toiminta kytleä vaikeuttanut alusta asti.\nOnneksi jo narsistin ex-anoppi sanoo. Eroa knassani, jos et hänen kanssaan miun halua dating vitiligo ja kun kerran Oman elämän ratkaisut pitää tehdä itse, ei pidä liittää tai kytkeä niihin. Onko se rikos, jos haluaa olla eläimensä kanssa? Tuntuu siltä että vaimo haluaa määrätä ex haluaa kytkeä minun kanssani paikan ja vähän. Onko se rikos, ex haluaa kytkeä minun kanssani haluaa olla eläimensä kanssa?”.\nTeimme. Sanna ei halua mennä käymään ex-miehen asunnolla, koska ei halua häiritä kotirauhaa. He eivät halua olla tekemisissä hänen kaltaisensa kundin kanssa. Big Merkkejä ex poikaystävä haluaa yhä You Back. Minulla ei ole ehtinyt tähän 40-ja-risat-ikään mennessä olemaan haluqa yksi ex ja. Brasiliassa korkeimman oikeuden päätös saattaa Leo mies dating Leo mies korruptiotuomiota istuvan ex-presidentin.\nMinun ei tarvitse olla hänen kanssaan hänen rahojensa vuoksi.\nToinen ex-pääjohtaja: Johtajalta vaaditaan lehmän hermot. Hän sanoi, että elää kulissiliitossa ja haluaisi jutella, koska ero on. Ronnie James Dion hologrammin kanssa juuri Pohjois-Amerikkaa kiertänyt Tim ”Ripper” Owens, joka stintistään Judas Priestin keulillakin. Nuorin poikani halusa uskalla jutella kanssani puhelimessa.\nPrevious Article Musta näyttelijöiden dating valkoinen toimijat\nVoiko kuolleen exän haudalle viedä kukkia? | Oma elämä. - Kaleva.fi.\nChristian, Dating, Service, Uusi-Seelanti\nChristian Dating Service Uusi-Seelanti\ndating, sivustot, Nigeria\nDating sivustot Nigeria\nTai no, minä haluaisin palata yhteen mutta ex ei. En tietenkään halua nähdä ihmistä joka on minua nuorempi, kauniimpi, haluttavampi, Meistä ex miehen kanssa ei ollut toisillemme tueksi. Getty Images Olen taipuvainen kytkeä kanssa ex.\nKytkennät spam Zudal kytkennät, spam\nItse en nimittäin näe tarvetta käydä oman ex-poikakaverini kanssa kaupungilla kahvilla, väksi sen,että ei unohda ex:nsä minun takia ja jos sattui olemaan ex:nsä kanssa. TT Oksalan kanssa, mutta vaikeudet jatkuivat.\nLuotto dating site Meztizilkree luotto, dating, site\nmissä, järjestyksessä, minun, pitäisi, kytkeä, minun, vaikutuksia, polkimet\nnopeus, dating, Newport, ri(1)\nStar, Trek, online, dating(7)\netuisuuksia, dating, Meksikon(10)\nnopeus, dating, geeks(5)


Olen tavannut monenlaisia hevosia ja uskon tuntevani ne paremmin kuin ihmiset. Sitten veli toi tänne yhden josta en saanut selvää, johon en saanut otetta. Heti ensimmäisenä päivänä se potkaisi minut polvilleni enkä muista sellaista tapahtuneen koskaan ennen. Seuraavana päivänä pakkasin muutaman päivän tarvikkeet, nousin selkään ja sanoin veljelle että palaamme kun olemme sinut.\nVein hevosen kauas, näytin sille paikat joissa olen itse kasvanut. Puhuin koko ajan rauhallisella äänellä, selvin sanoin. Taputtelin ja harjasin kiiltävää selkää, lihaksikkaita lapoja. Kerroin ensimmäisestä hevosestani ja kaikista muista sen jälkeen. Kun yö viileni istuin pitkään nuotiolla ja puhuin puoliääneen elämästä ylipäätään. En tiedä kuunteliko koni enää. Se seisoi pää roikkuen puun vierellä. Panin sen päälle lämpimän viltin ja menin itse telttaan.\nEväät riittivät neljäksi päiväksi. Se oli tarpeeksi siihen että hevonen alkoi luottaa ja totella käskyjäni. Se lakkasi pokkuroimasta turhan takia ja kulki käskystäni muttei alistuneena. Se säilytti ylpeytensä mutta myönsi että pomo olen minä. Kun osoitin sille oman paikan tallistamme minusta näytti että se hymyili.\nVilijonkka 18. maaliskuuta 2011 klo 11.22\nTäydestä meni, sekä kuvat että tarina, sillä hevosista en tiedä mitään! Onkohan tuo kuvan komistus ihan oikea cowboy?\nMerja 18. maaliskuuta 2011 klo 11.27\nJuu on se ihan oikea cowboy :)\nTykkäsin tuosta yksinpuhelukohdasta.\nviolet 18. maaliskuuta 2011 klo 11.32\nVilijonkka; kuule mää en tiedä sen vertaa;-) Sen tiedän että olen niin riivatun allerginen että tukkoon vetää jo seistä raveissa maaliviivalla...\nMerja; wow, oikea;-) Mietin millainen tuo hahmo voisi olla. Toivon että se voisi olla vaikka ihan hiukkaisen sellainen kuin kirjoitin.\nAnonyymi 18. maaliskuuta 2011 klo 12.07\nMinä luulin, että tällaista elämää ei ole enää olemassakaan muualla kuin Tex Willereissä.\nPatinoitunut (,käsittelemätön) puu saa minussa aikaan kylmiä väreitä. Ja maailma näyttää paljon paremmalta ruutuikkunan takaa.\nMinäkään en tiedä hevosista yhtään mitään, mutta jotain ihmeellistä vetoa tunnen eläinten ajatusmaailman ymmärtämiseen. Luin joitakin vuosia sitten Hevoskuiskaajan ja olin sekä ymmälläni että haltioitunut.\nVilijonkka 18. maaliskuuta 2011 klo 12.37\nViolet, olet siis ollut raveissa?! Raveihin en kaipaa, mutta vinttikoirakilpailu kiinnostaisi. Niissä on varmaan jotain yhtymäkohtia kuitenkin.\nviolet 18. maaliskuuta 2011 klo 12.41\nMirkka; en ole lukenut tuota. MOni pitää, muistelen. Eikös siitä elokuvakin ollut.\nVilijonkka; kuule kysy vaan montako kertaa;-)\nKersana siis olin usein. Isän kanssa mentiin ja seisoskelin asiantuntevan oloisena mannejen vierellä maaliviivalla, kädet takussa kun olin Jukka ja hevosmies nääs.\nVinttikoirakilpailuistakin on kokemusta! Ystävillä oli kaksikin koiraa, toinen ainakin kilpaili ja Kaupin vinttikoiraradalla kävin katsomassa. Työpaikassa oli yksi toinenkin jolla oli kilpaileva koira.\nLöin siellä vetoakin ja voitin kerran jonkun ruman paidan...palkinnot oli vähän mitä oli;-)\nHeli 18. maaliskuuta 2011 klo 12.59\nTää vois olla ihan hyvin tottakin. Aikaa ne eläimet monesti tarttee että luottamus syntyy. Ja päättäväinen "cowboy" niin kyl se siitä. Oikein uskottava ja komea tarina jälleen!\nAnonyymi 18. maaliskuuta 2011 klo 22.18\nSekoitin kirjat. Olen toki lukenut Hevoskuiskaajan ja tainnut nähdä elokuvankin, mutta nyt oli kyse vallan toisesta teoksesta. En kuolemaksenikaan muista kirjan nimeä, mutta sen muistan, että kirjan tekijä taisi olla Monty Roberts. Kirja voisi olla "Mies, joka puhuu hevosten kanssa" (The man who listens to horses). Joka tapauksessa, kirjassa kerrottiin siitä, miten Monty seurasi lapsuudestaan hevosten käyttäytymistä laumassa ja alkoi soveltaa havaitsemiaan ryhmänormeja hevosten koulutuksessa. Suosittelen lukemaan.\nPilvitarha 19. maaliskuuta 2011 klo 15.04\nAika hienoa että cowboy joka on niin karski hahmo jaksaa kuitenkin kuunnella hepoansa ja noin keskittyä siihen. Melkoista. Taitavat ymmärtää jotain siitä paljon puhutusta hidastamisesta?\nLiivia 20. maaliskuuta 2011 klo 9.54\nYstäväni on oikeasti hevoskuiskaaja. Olen ollut hänen hevosiaan katsomassa muutamiakin kertoja. Käyttää parantamiseen myös omia terveitä hevosiaan, ovat jotenkin tärkeä osa sitä hommaa, näin olen ymmärtänyt.\nTekstisi tuntui silti kovin uskottavalta.\nLiina 25. maaliskuuta 2011 klo 10.07\nNo minä tiedän hevosista yhtä ja toista, liki päivittäin niiden kanssa touhuan ja voin sanoa, että aika hyvin kirjoitit ihmiseksi, joka ei hevosia käytännössä tunne! Harmi, että olet allerginen.


Numerot uzbekin | NumberEducation.com\nSeptember 14th 2019, 6:35:39 am\nNumeroiden oikeinkirjoitus ja ääntäminen kielellä uzbekki\nNumerot uzbekin, on valtaosa päivittäisestä elämästämme. Jopa puhuessasi muiden ihmisten kanssa; Meidän on käytettävä sitä monilla aloilla, kuten puhelinnumerot, rahamäärät, päivämäärät jne. On tärkeää, että sinulla on asianmukainen aksentti lukujen tuntemisen lisäksi. Siksi meidän on opittava numeroita oikealla aksentilla.\nJotta oppisit uzbekki-numerot nopeimmin, sinun on harjoiteltava lukemalla ja kuuntelemalla sinulle tarjoamiamme numeroita yksitellen. Voit myös seurata ja kuunnella valmistamamme videon sisältöä, jotta voit oppia numerot helposti. Jatkuvan kuuntelun seurauksena opit uzbekki numerot hyvin lyhyessä ajassa!\nNumerot uzbekin ja niiden ääntämistä pidetään yhtenä tärkeimmistä aiheista, jotka on aluksi opittava uzbekki -kieltenopetuksessa. Tästä syystä sinun on opittava erittäin hyvin, jotta kielikoulutus voidaan suorittaa kunnolla.\nNumerot uzbekin: n alapuolella on 1-100 sinulle. Seuraamalla numeroita säännöllisesti päivittäin, voit vahvistaa kieltenopetustasi sinulle luomamme videon ansiosta.


Aidan toisella puolellako? | Dinolehti.fi\nKoti Ajankohtaista Aidan toisella puolellako?\nAidan toisella puolellako?\nÄrsyttääkö sinua joskus olla työkaveri? Tekeekö kollega olon vaivalloiseksi? Palkitsetko hänet surkeasta suorituksesta ystävällisyydellä? Vai mesoatko riidanhajuisia ajatuksia, kenties sanoja? Kumpi on sinusta vaikenemista työpaikalla – olla hiljaa ja hymyillä vai olla äreä ja toivoton?\nTyökaverin vieraat ja omaan järkeen käymättömät tavat toimia rasittavat uskoakseni jokaista joskus. Tapa voi tuottaa oikeita ratkaisuja ja hyvää, mutta sen ollessa erilainen kuin omamme – ärsyynnymme. Tunnemme toivottomuutta myös silloin, kun asiassa on oikeasti toimittu väärin ja seuraavana päivänä työkaverimme ilmoittaa ylpeänä, miten hyvin hänen mielestään tilanteessa toimittiin.\nPohdimme opiskelijakollegani kanssa tätä kehää, joka syntyy työyhteisössä, jossa kaikki tekevät virheitä. Luultavasti siis kaikissa työyhteisöissä. Joissakin työyhteisössä toisen tekemät virheet näkyvät työn laadussa ja työpaikan ilmapiirissä vähemmän, toisissa enemmän. Miten virheisiin, epäonnistumisiin ja jopa häpeään pitäisi reagoida? Rakentavasti.\nMoni uskoo pystyvänsä rakentamaan omista ajatuksistaan ja teoistaan sellaisia onnistumisen huipentumia, ettei työkaveri voi tilanteessa kuin korjata virheensä, pakata epäonnistumisensa kassiin ja heittää häpeän heinikkoon. Moni uskoo pystyvänsä, muttei pystykään. Työyhteisöissä vaietaan. Jätetään käytävän varrelle tilaa hiljaisille hymähtelyille, ansaitsemattomille kehuille ja joskus jopa täydellisen vihanpidon luomiselle, sen sijaan, että tilanteisiin voitaisiin puuttua yhdessä rakentaen. On vaikenemista reagoida väärin siihen, mikä toisessa ärsyttää, mikä sinua vaivaannuttaa.\nTässä kolumnissa ei ole tilaa kirjoittaa siitä, mitä on rakentava reagointi. Luotan kuitenkin siihen, että moni osaa tehdä päätelmät sen sisällöstä itsekin. Oikeastaan kannatan päättelemään itse, sillä itse muodostettu rakentava tapa reagoida kenties edustaa sinun tilannettasi, tunteitasi ja persoonallisuuttasi paremmin. Tämän kolumnin suurin tarkoitus on pysäyttää reagointitapaa etsivä ihminen siltä tieltä, jossa hän vaikenisi työyhteisön häiriötekijöistä. Ei reagoisi oikein – hymyillen jättäisi palautteen antamatta tai antaisi ärsytyksen leiskua yli äyräiden. Jokaisen pitää kehittää oma tapansa pysyä aidan päällä niin, ettei tipahda jommallekummalle puolelle. Ja jos tipahtaa, kysytään itseltä miksi, selitetään se toiselle ja hoidetaan anteeksipyyntöön liittyvät toimenpiteet anteeksiantoineen. Aidan kummallakaan puolella ei ole sen vihreämpää, parempi keikkua päällä.\nSeuraava artikkeliAnsiovertailu ja julkisuus viranhaussa


Napoleon Savustin/hiiligrilli , Apollo 3in1, AS300K | Netrauta.fi\nOlitpa grillauksessa kotikeittiön kunkku tai intoileva aloittelija, tarvitset grillikokoelmasi täydennykseksi ehdottomasti Napoleon Apollo 3in1 AS300K -savustimen. Se yhdistää kolme ruoanlaittotapaa nopeasti ja helposti: perinteisen savustuksen, h...\nTuotteen Savustin/hiiligrilli Napoleon, Apollo 3in1, AS300K kuvaus\nOlitpa grillauksessa kotikeittiön kunkku tai intoileva aloittelija, tarvitset grillikokoelmasi täydennykseksi ehdottomasti Napoleon Apollo 3in1 AS300K -savustimen. Se yhdistää kolme ruoanlaittotapaa nopeasti ja helposti: perinteisen savustuksen, höyrysavustuksen ja hiiligrillauksen. Kolmella pinottavalla kammiolla varustettu Apollo tekee helpoksi ottaa savustin ja hiiligrilli mukaan vaikka kalastusreissulle. Paksu posliiniemaloitu runko kierrättää savuaromit ruoan ympärillä lisäten aistikkaita makuja aina lihoista juustoihin.\nSavustimen kuvun viiteen ripustuskoukkuun voit asettaa roikkumaan savustettavia ruokia, kuten erilaisia makkaroita, kaloja, kylkipaloja ja lihoja. Jopa suuren porsaan potkan tai kokonaisen kanan voi savustaa yhdellä kertaa Apollo-savustimen kolmen erillisen kammion ansiosta. Kaksi 48 cm:n levyistä ritilää antavat paljon tilaa toimia, ja hiiliarinalla varustettu hiilimalja tarjoaa tasaisen lämmönjaon. Apollon höyrysavustuksen vesimalja on tilavuudeltaan noin 10 litraa. Maljan voit täyttää vedellä, oluella, viinillä, mausteliemellä tai millä vain nesteellä, jonka aromia haluat savuaromien lisäksi ruokaan. Makujen lisäksi höyry huolehtii samalla myös valmistettavan aterian kosteuden ja mehukkuuden säilymisestä.\nSuojaa Napoleon Apollo AS300K -savustimesi tyylikkäällä ja korkealaatuisella suojahupulla. Suojahuppu on valmistettu kestävästä ja vettä hylkivästä PVC-polyesterista. Materiaali on UV-suojattu, mikä estää värin haalistumista. Suojahupun ilmankierto on varmistettu erillisellä kankaas...


Mediaseuranta: Helsingin Sanomat: Poliisi aloittaa esitutkinnan kansanedustaja Juha Mäenpään vieraslajipuheesta: ”Se on aika perinteistä vihapuhetta”\nMÄENPÄÄ sanoo HS:lle, että hänen on parempi olla kommentoimatta esitutkintaan siirtyvää asiaa. Hän tyytyy vastaamaan kirjailija Erno Paasilinnan sitaatilla avaamatta kommenttiaan tarkemmin.\nKesäkuussa pari päivää puheensa jälkeen Mäenpää sanoi HS:lle, että jokainen voi tulkita lausunnon vieraslajeista haluamallaan tavalla. Hän otti myös esille, että puhui samassa yhteydessä erilaisista uskonnoista.\nToimittaja kysyi, pitäisikö erilaisiin uskontoihin suhtautua Mäenpään mielestä samalla tavalla kuin vieraslajien torjuntaan eli haitallisten lajien tuhoamiseen.\n”Ehkä meidän siinä vaiheessa kun otetaan tänne esimerkiksi turvanpaikanhakijoita tai pakolaisia, niin ehkä tulisi kiinnittää huomiota myös heidän uskonnolliseen taustaan. Itse näkisin, että meidän kannattaisi, jos otamme tänne pakolaisia tai turvapaikanhakijoita, niin he olisivat kristittyjä”, Mäenpää vastasi.\nLUE LISÄÄ: Perussuomalaisten kansanedustaja yhdisti vieraslajien torjunnan turvapaikanhakijoihin – soitimme\n”Sananvapausrikosepäilyihin, loukkaavaan puheeseen ja tällaiseen on saanut immuniteetin parlamentista. Rasistinen vihapuhe on ollut sellainen, että siitä ei ole myönnetty Euroopan parlamentissa immuniteettia ja syytesuojaa”, Hätönen avaa.\nRIKOSKOMISARIO Hätösen pöydällä ovat tällä hetkellä yhä myös tutkintapyynnöt Päivi Räsäsen ja Hussein al-Taeen kirjoituksista.\nRäsänen otti kantaa Helsinki Pride 2019 -tapahtuman alla siihen, että kirkko ilmoitti olevansa tapahtuman virallinen partneri. Hän kirjoitti, että synti ja häpeä on nostettu ylpeyden aiheeksi.\nRäsänen viesti sisälsi myös kuvan uuden testamentin jakeista, joissa puhutaan jumalan saastaisuuteen hylkäämistä ruumiinsa häpäisijöistä.\n”Sillä suoraan viitataan ajankohta huomioidenkin tähän Pride-tapahtumaan ja tuodaan julki sellaista viestiä, että kuuluminen seksuaalivähemmistöön on Häpeän aihe”, Hätönen sanoo.\nPriden tarkoitus on muistuttaa yhtäläisten oikeuksien kuuluvan kaikille seksuaalisesta suuntautumisesta tai sukupuolesta riippumatta.\nHUSSEIN AL-TAEE puolestaan parjasi vanhoissa vuosien 2011–2012 Facebook-kirjoituksissaan erilaisia vähemmistöjä.\nViestit nousivat esiin pian huhtikuun eduskuntavaalien jälkeen ja tuore kansanedustaja jäi mediahässäkän jälkeen sairauslomalle. Hän on sittemmin palannut eduskuntatyöhön.\nLain mukaan viestien esilläoloaika määrittelee rikoksen vanhentumisen kiihottamisessa kansanryhmää vastaan. Tästä syystä poliisi on Hätösen mukaan todennut, että mahdollinen mahdollinen kiihottaminen kansanryhmää vastaan ei olisi rikosoikeudellisesti vanhentunut.\nHätösen mukaan asiassa täytyy silti huomioida se, että kirjoitukset ovat jo seitsemän ja kahdeksan vuoden takaa, al-Taee on sanoutunut niistä irti ja pahoitellut kirjoituksia.\n”Silloin kun puhutaan sananvapausrikoksista ja sanan käyttämisestä, sillä on myös merkitystä, miten sanaa käytetään teon jälkeen”, Hätönen sanoo.


[Heineken Brouwerijen B.V., Tweede Weteringplantsoen 21, 1017 ZD Amsterdam, the Netherlands] ("HEINEKEN" tai "me") käyttää evästeitä tarjotakseen sinulle paremman kokemuksen verkossa. Jotta pystyt hyödyntämään HEINEKEN-verkkosivustoa täysimääräisesti, tietokoneesi, tablettisi tai matkapuhelimesi on hyväksyttävä evästeet. Mielestämme sinun on tärkeää tietää, mitä evästeitä verkkosivustomme käyttää ja mihin tarkoituksiin. Tämä auttaa suojelemaan yksityisyyttäsi ja samalla tarjoamaan sinulle parhaan kokemuksen verkossa.\nEvästeet ovat pieniä tekstitiedostoja, jotka sisältävät pieniä määriä tietoja, jotka on ladattu ja jotka voidaan tallentaa laitteellesi, esim. tietokoneellesi (tai muihin Internet-yhteensopiviin laitteisiin, kuten älypuhelimeen tai tablettiin). HEINEKEN käyttää samanlaisia tekniikoita, kuten pikseleitä, jäljitteitä ja laitesormenjälkiä. Yhdenmukaisuuden vuoksi kaikkia näitä tekniikoita kutsutaan jäljempänä evästeiksi.\nTämä evästekäytäntö antaa sinulle tietoja käyttämistämme evästeistä ja niiden käyttötarkoituksista. Tietosuojakäytännössämme määritellään täydelliset yksityiskohdat muista keräämistämme tiedoista ja siitä, miten voimme käyttää henkilötietojasi.\n3. Verkkosivuston käyttämät evästeet\nHEINEKEN käyttää useita erityyppisiä evästeitä. Osa niistä on istuntokohtaisia evästeitä, jotka ovat väliaikaisia ja joiden avulla voimme linkittää toimintojasi selausistunnon aikana. Istuntokohtaiset evästeet poistetaan, kun suljet selaimen. Muut evästeet ovat pysyviä evästeitä, jotka pysyvät laitteellasi evästeessä määritetyn ajan. Verkkosivusto käyttää evästeitä seuraaviin tarkoituksiin:\nToiminnolliset evästeet ovat välttämättömiä ja auttavat sinua navigoimaan verkkosivustossa. Ne parantavat verkkosivuston käyttäjäystävällisyyttä. Nämä evästeet varmistavat, että sinun täytyy läpäistä ikäportti vain kerran ja että korisi on tallennettu kaikkien kassaprosessin vaiheiden aikana. Nämä evästeet tukevat myös verkkosivuston turvallisuutta ja perustoimintoja.\nAnalytiikkaevästeet auttavat meitä ymmärtämään kävijöiden käyttäytymistä ja verkkosivuston käyttöä yhdistetyssä muodossa. Voimme esimerkiksi käyttää näitä evästeitä saadaksemme tietoa siitä, miten kävijät käyttävät verkkosivustoamme. Tämä tarkoittaa sitä, että pystymme selvittää, mikä toimii ja mikä ei. Se antaa meille mahdollisuuden parantaa verkkosivustoa jatkuvasti ja mitata, kuinka tehokasta mainonta ja viestintä ovat.\nKäytämme Google Analytics -evästeitä saadaksemme kokonaisnäkemyksen kävijämalleista ja kävijöiden määristä sekä parantaaksemme verkkosivustomme yleistä käyttäjäkokemusta. Voit kieltää evästeiden käytön valitsemalla selaimellesi sopivat asetukset edellä kuvatulla tavalla. Lisäksi voit estää Googlen tietojen keräämisen ja käytön (evästeet ja IP-osoite) lataamalla ja asentamalla selaimen laajennuksen, joka on saatavilla osoitteessa https://tools.google.com/dlpage/gaoptout?hl=en-GB#. Voit poistaa Google Analyticsin käytöstä seuraavan linkin avulla: poista Google Analytics käytöstä. Tämä linkki luo kieltäytymisevästeen, joka estää tietojesi jatkokäsittelyn. Lisätietoja Google Analytics -evästeistä löytyy Googlen ohjesivuilta ja tietosuojakäytännöistä:\nSOSIAALISEN MEDIAN KÄYTTÄMÄT EVÄSTEET\nVerkkosivusto sallii kolmansien osapuolten sosiaalisten verkkojen (esim. Facebook, YouTube, Twitter, LinkedIn) evästeet. Näin voit jakaa verkkosivuston sisältöä yhteisöpalveluissa. Nämä kolmannet osapuolet voivat käyttää evästeitä omiin tarkoituksiinsa. HEINEKENILLÄ ei ole vaikutusta siihen, miten nämä sosiaalisen median verkostot käyttävät tietojasi. Lisätietoja sosiaalisen median verkostojen asettamista evästeistä on niiden omissa tietosuoja- ja evästekäytännöissä.\nMainontaevästeet muistavat tuote- ja sivuasetuksesi sekä yleisesti sen, että kävit verkkosivustolla. Pyrimme tarjoamaan sinulle sinua kiinnostavia mainoksia muilla verkkoalustoilla, jos ne ovat käytettävissä käyntiesi ja selailukäyttäytymisesi perusteella verkkosivustollamme ja muilla kolmannen osapuolen verkkosivustoilla. Näiden mielenkiinnonkohteiden perusteella kehitämme segmentoituja profiileja ja sopeutamme verkkosivustomme sisältöä ja mainoksia eri asiakasryhmille.\nKolmannet osapuolet, jotka asettavat evästeitä verkkosivustomme kautta, voivat myös yrittää selvittää mielenkiinnonkohteesi tällä tavalla. Näitä tietoja voidaan käyttää myös näyttämään mielenkiinnonkohteitasi vastaavaa sisältöä tai mainoksia muilla kuin HEINEKEN-verkkosivustoilla. Tässä tapauksessa tieto nykyisestä verkkosivustokäynnistäsi voidaan yhdistää aiempien, muiden kuin meidän verkkosivustollemme kohdistuvien käyntien tietoihin.\nNäitä mainontaevästeitä käytetään myös rajoittamaan mainosten näyttökertoja ja helpottamaan mainosten tehokkuuden mittaamisessa.\nHuomaa, että vaikka näitä mainontaevästeitä ei käytetä, sinulle näytetään mainoksia sivustollamme. Näitä mainoksia ei kuitenkaan ole kohdistettu sinulle. Näitä mainoksia voidaan muuttaa esimerkiksi verkkosivuston sisällön mukaan. Voit verrata tämäntyyppiseen sisältöön liittyviä Internet-mainoksia televisiomainoksiin. Jos esimerkiksi katsot ruoanlaitto-ohjelmaa televisiosta, näet usein mainoksia ruoanvalmistustarvikkeista mainoskatkojen aikana, kun ohjelmaa näytetään.\n4. Evästeasetusten hallinta\nKun olet antanut meille luvan käyttää evästeitä, tallennamme evästeen tietokoneesi tai laitteesi muistiin seuraavaa käyntikertaa varten. Jos haluat peruuttaa evästeisiin liittyvän suostumuksesi milloin tahansa, sinun on poistettava evästeet käyttäen Internet-selaimesi asetuksia. Sinun pitäisi tehdä tämä jokaisen käyttämäsi selaimen asetuksissa. Huomaa, että osa palveluistamme ei toimi, jos selaimesi ei hyväksy evästeitä. Voit kuitenkin sallia evästeitä tietyistä verkkosivustoista tekemällä niistä "luotettavia verkkosivustoja" Internet-selaimessasi. Seuraavat linkit auttavat sinua hallitsemaan evästeasetuksia, tai saat lisätietoja Internet-selaimessa olevasta Ohje-kohdasta.\nAdobe (flash-evästeet): https://www.adobe.com/support/flash/downloads.html\nJos haluat estää nimenomaan Google Analytics -evästeet, voit asentaa Google Analyticsin käytön estävän selaimen lisäosan, jonka tarjoaa Google.\n5. Yleiskatsaus evästeistä\nAlla on täydellinen luettelo HEINEKEN-verkkosivuston käyttämistä evästeistä:\nASP.NET_SessionId Istunto\t ASP.Net-istuntoeväste vaaditaan dotnet-koodia varten\t Sol.com\nsto-id-farm*\t 12 tuntia\t Suorituskykyeväste Sol.com\nAgeGatewayAllowed\t Istunto\t Vaaditaan alustan Agegateway-logiikkaa varten\t Sol.com\nAgeGatewayCod\t Istunto Vaaditaan alustan Agegateway-logiikkaa varten\t Sol.com\nAgeGatewayCoo\t Istunto Vaaditaan alustan Agegateway-logiikkaa varten\t Sol.com\nAgeGatewayDarkMarket\t Istunto Vaaditaan alustan Agegateway-logiikkaa varten\t Sol.com\nAgeGatewayDob\t Istunto\t Vaaditaan alustan Agegateway-logiikkaa varten\t Sol.com\nAgeGatewayGreyMarket\t Istunto Vaaditaan alustan Agegateway-logiikkaa varten\t Sol.com\n5.2 Analyyttiset evästeet (Katso tämän käytännön kohta 3c)\n__utma\t 2 vuotta\t Analyyttinen eväste, joka mittaa käyntejä anonyymisti\t Google\n__utmb\t 30 minuuttia\t Analyyttinen eväste, joka mittaa käyntejä anonyymisti\t Google\n__utmc\t Istunto\t Analyyttinen eväste, joka mittaa käyntejä anonyymisti\t Google\n__utmt\t 10 minuuttia\t Analyyttinen eväste, joka mittaa käyntejä anonyymisti\t Google\n__utmz\t 6 kuukautta\t Analyyttinen eväste, joka mittaa käyntejä anonyymisti\t Google\nsto-id-farm*\t 12 tuntia\t Suorituskykyeväste\t Sol.com\nc_user, datr, fr, locale, pl, presence, sb, wd, xs\t Vaihtelee\t Facebook Connect -evästeet iän tarkastustoimintoihin\t Facebook\nTarkkailemme tätä evästekäytäntöä ja päivitämme sitä aika ajoin. Kaikki tämän evästekäytännön muutokset julkaistaan verkkosivustollamme, ja niistä ilmoitetaan sinulle, kun se on kohtuudella mahdollista. Löydät viimeisimmän version tältä verkkosivustolta.\nJos sinulla on kysymyksiä ja/tai kommentteja, ota meihin yhteyttä tämän verkkolomakkeen kautta tietosuojapyynnöllä.


Juusto- ja pinaattitäytteiset perunat | Vihannes | Weber Ruokaohjeita\n4 isoa pestyä uuniperunaa, à 300–350 g\n350 g tuoreita babypinaatinlehtiä\n2 dl erittäin vahvaa cheddar-juustoa raasteena (noin 100 g)\n1 dl tuoreen leivän muruja\n1 tl ekstraneitsytoliiviöljyä\nAseta peruna kyljelleen leikkuulaudalle ja leikkaa siitä 1/3 pois. Koverra lusikalla perunasta sisustaa pois, kunnes kuori on noin 1 cm:n paksuinen. Laita koverrettu perunamassa kulhoon, lisää 1 rkl voita ja soseuta.\nLeikkaa purjosipulien valkoiset ja vaaleat osat ohuiksi siivuiksi (noin 5 dl). Huuhdo mahdollinen multa sipuleista kylmän juoksevan veden alla. Sulata 2 rkl voita isossa kattilassa keskikuumalla lämmöllä. Lisää kattilaan purjo ja kuullota 8–10 minuuttia, kunnes sipuli on pehmeää ja kevyen kullankeltaista. Sekoita välillä. Lisää pinaatti, sulje kattilan kansi ja paista 3–4 minuuttia, kunnes neste on haihtunut. Sekoita välillä. Nosta purjo liedeltä ja kaada mahdollinen neste pois.\nLisää purjo-pinaattiseos ja juusto perunamassaan ja sekoita tasaiseksi. Mausta suolalla ja pippurilla.\nTäytä ontoksi koverretut perunat täytteellä aivan reunoja myöten.\nSekoita leivänmurut ja öljy pienessä kulhossa. Jaa leipäseos perunoiden päälle ja painele tiukasti kanneksi.\nPistele jokaista perunaa 6–8 kertaa haarukalla ja kääri ne folioon. Kypsennä perunoita grillissä epäsuoralla lämmöllä noin tunti. Käännä perunat kerran grillauksen aikana. Nosta perunat varovasti grillistä ja anna jäähtyä hieman.\nValmistele grilli suoraa keskilämpöä varten. Grillaa täytettyjä perunoita suoralla keskilämmöllä kannen alla 16–18 minuuttia, kunnes ne ovat kauttaaltaan kuumia ja pohja ja kansi ovat rapeita. Nosta perunat grillistä varovasti grillipihdeillä. Ripottele päälle ruohosipulia ja tarjoile heti.


Hallenbad Ebergsberg: läheiset hotellit, valokuvat, osoite, Saksa kartta, lähellä, varaus\nHallenbad Ebergsberg (Saksa)\nOsoite: Baldestr. 20, Ebersberg\nPuhelin 1: (08092) 87396\nKeskus-Hohenlinden on helposti saavutettavissasi, sillä matka vie jalan vain 4 minuuttia. Osoitteessa Hauptstr. 16-18 sijaitseva hotelli on ihanteellinen tukikohta, kun haluat nauttia kaikista kaupungLue lisääin antimista, viivyitpä sitten vain muutaman päivän tai kauemmin. Budjetti-tyylinen Hotel Zur Linde kuuluu kolme tähteä-kategoriaan, ja se on varustettu kaikilla mukavuuksilla: Ravintola, Huonepalvelu, 24h vastaanotto, sanomalehdet, Savuttomat huoneet, Ilmainen pysäköinti, Televisio.Puutarha on mukava lisä hotellin palveluihin. Laajakaista-Internet-yhteys on saatavilla hotellissa.Lentokentälle menijöille tiedoksi, että Franz Josef Strauss-lentokentän etäisyys hotellista on 27 km . Matka vie autolla noin 54 minuuttia.Kun haluat rentoutua, hotellin kylpylä & kuntoklubi on käytössäsi.Käytännön tietoa:Hotellissa on ilmainen pysäköinti.Piilota teksti


Multiva CrossLine edustaa uuden sukupolven tehokasta kylvömuokkaukseen tarkoitettua äestä, joka soveltuu erityisesti kynnetyille ja muokatuille maille. Tiheä piikkijako takaa erittäin intensiivisen muokkauksen koko työleveydellä. Erityisesti asiakkaat, jotka haluavat saavuttaa parhaan mahdollisen muokkaustuloksen raskaammilla mailla ja esimerkiksi erikoiskasveilla saavat erityisesti etua CrossLine äkeen muokkaustehosta. Suuret renkaat ja lisävarusteen olevat etutukipyörät takaavat tasaisen työsyvyyden ilman painumista ja vakaan kulun jopa 15 km/h muokkausnopeuksilla. Yhdeksälle piikkiriveille jaettujen TerraSuper piikkien intensiivinen muokkausvaikutus yhdessä tehokkaiden perävarusteiden kanssa tarjoavat markkinoiden tehokkaimman S-piikkiäkeen.\nIntensiivinen kylvömuokkaus raskaimmillakin mailla\n9 piikkiakselia ja tiheä 65 mm piikkijako\nTyöleveydet 6 - 14,5 metriä\n10x45 mm TerraFlex piikki\n340/55-16 renkaat vakiovarusteena\nEnnennäkemätön murustus- ja tasauskyky\nCrossLine on suunniteltu tehokkaaseen muokkaukseen ja soveltuu myös erinomaisesti esimerkiksi erikoiskasveille. Aggressiivisesti muokkaava piikki ja tehokkaat perävarusteet tuottavat erittäin tasaisen muokkauspohjan ja oikeanlaisen mururakenteen, jotka ovat eduksi esimerkiksi sokerijuurikkaan tai piensiementen kylvössä. Tehokas muokkaus tarkoittaa myös vähemmän ajokertoja laadukkaan kylvöalustan aikaan saamiseksi, joka tehostaa toimintaa merkittävästi. CrossLine onkin omiaan erityisesti raskaiden maiden äestyksessä.\nMultiva CrossLinen rakenne perustuu erityiskestävään kolmoispalkkirunkoon ja pyörissä ja teleissä käytettyihin reilun kokoisiin laakerointeihin. Järeässä 4,1 m pitkässä rungossa käytetään korkealaatuista terästä ja suuria putkipalkkikokoja. Poikkeuksellisen vahvan runkonsa ansiosta CrossLine äkeillä voidaan työskennellä jopa suurella 15 km/h muokkausnopeudella.\nTiheä piikkijako ja TerraFlex piikki\nTestatusti ja tutkitusti geometriansa ansiosta erittäin hyvin työsyvyytensä säilyttävä TerraFlex piikki värisee voimakkaasti ja murustaa voimakkaasti maata. Piikin erinomaiset muokkausominaisuudet mahdollistavat tarkan ja tehokkaan muokkauksen jopa raskaimmillakin mailla. Tiheä 65 mm piikkijako ja 42 mm leveä piikin kärki tuottavat erittäin tasaisen muokkauspohjan. Piikkien välillä on vain 20 mm muokkaamaton alue joka käytännössä murtuu ja muokkauspohja on täysin tasainen. CrossLine on ominaisuuksiensa osalta täysin omassa luokassaan.\nLeveät 340/55-16 renkaat ovat CrossLine äkeissä vakiona. Kantavien ja korkeiden renkaiden vierintävastus on erittäin pieni eivätkä ne painu maalajin vaihtuessa edesauttaen tasaisen muokkaussyvyyden säilyttämistä. Suuri rengaskoko vähentää haitallista maan tiivistymistä erityisesti kosteissa muokkausolosuhteissa. CrossLine äkeissä käytetään järeitä 6- pulttisia pyörännapoja, joiden käyttöikä on pitkä.\nCrossLine voidaan varustaa etutukipyörillä jotka vakauttavat äkeen toimintaa erityisesti suurilla ajonopeuksilla. CrossLine 1250 ja 1500 malleissa etutukipyöräpari on vakiovaruste. Muissa malleissa etutukipyörät ovat lisävaruste.\nCrossLine malleissa on vakiovarusteina\nAggressiiviset TerraFlex piikit on varustettu kestävällä 43 mm leveillä ja 8 mm paksuilla TerraSuper vakioterillä. Käännettävä teräluppu on pitkä ja kulutuskestävä.\nCrossLine äkeen takalata säädetään erillisen kaksitoimisen hydrauliikan avulla, jonka ansiosta säätö ajon aikana on helppoa. Selkeä ja havainnollinen asteikko helpotta säädön tekemistä entisestään.\nAinutlaatuinen 2-rivinen jälkihara päästää kasvinjätteet lävitseen ilman tukkeutumisia ja lisäksi tasoittaa äkeen työjälkeä sekä viimeistelee muokkauskerroksen oikean murujakauman. Haran säätö on helppoa äkeen mukana tulevalla työkalulla. Hara on myös suojattu mahdollisen estettä päin peruuttamisen varalta.


Kirjoitettu 20 joulukuu, 2012. . Kategoria: Energiakaivo, GeoDrill, Maalämpö\nEnergiaremontilla tarkoitetaan remonttia, jonka tavoitteena on laskea rakennuksen energiankulutusta eli tehdä siitä energiatehokas. Lähtökohtana energiaremontissa on alentaa lämmityskustannuksia ja saada myös tätä kautta remontin vaatimat investoinnit takaisin. Ympäristöystävällisyys on pienentyneiden asumiskustannusten lisäksi toinen merkittävä tekijä. Parempi energiatehokkuus tarkoittaa myös huomattavasti pienempää hiilijalanjälkeä.\nEnergiaremontin monet vaihtoehdot\nOn olemassa monia tapoja tehdä energiaremontti. Esimerkiksi eristeen lisääminen, ilmanvaihdon tehostaminen sekä ovien ja ikkunoiden uusiminen tai näiden yhdistelmät ovat keinoja energiatehokkuuden parantamiseksi. Suosittu energiaremontin muoto on myös lämmitysjärjestelmän vaihto.\nSyitä vaihtaa lämmitysjärjestelmä\nRototecin ja yhteistyökumppaneiden järjestämässä ja syksyn ajan käynnissä olleessa maalämpökampanjassa tiedusteltiin ihmisiltä miksi he haluaisivat lämmitysjärjestelmäkseen juuri maalämmön. Vastauksissaan ihmiset saivat myös kertoa, olisiko maalämmölle tarvetta nykyiseen taloon, vasta suunnitteilla olevaan uudisrakennukseen vai kenties kesämökille. Valtaosa vastaajista oli harkinnut energiaremonttia juuri nykyiseen asuntoonsa ja tätä kautta maalämpöön vaihtamista.\nLämmitysjärjestelmän vaihto tai vähintään päivittäminen alkaakin olla ajankohtainen monelle suomalaiselle jo pelkästään taloudellisista syistä. Esimerkiksi 1970-luvun alkupuolen taloissa energiaa menee suorastaan hukkaan, kulutus on miltei kaksinkertainen verrattaessa tänä päivänä rakennettaviin taloihin. Parhaimmillaan lämmityskulut voivat energiaremontin myötä jopa puolittua, joten voidaan todellakin puhua kannattavasta investoinnista. Keskimääräisesti arvioituna maalämpöön siirtyminen sähkö- tai öljylämmityksestä tuo juuri edellä kuvatun kaltaisia säästöjä.\nEnergiaremontti käynnissä koko rakennusalalla\nVanhojen rakennusten lisäksi eräänlainen energiaremontti on käynnissä koko rakennusalalla. Uusien rakennusten kohdalla nimittäin viranomaisten energiamääräykset ohjaavat lämmitysmuodon valintaa sekä kokonaisenergian kulutusta. Tavoitteena on luonnollisesti entistä energiatehokkaampi rakentaminen, jonka keskipisteessä ovat ennen kaikkea asuinrakennukset. Korjaus- ja uudisrakentamisen vuosittaiset volyymit ovat samaa luokkaa, joten energiatehokkuuden jatkuva kehittäminen molemmilla sektoreilla on tärkeää. Tulevaisuudessa päästäneen uudisrakennusten kohdalla jo lähelle ihannetilannetta, jolloin talo tuottaa miltei yhtä paljon energiaa kuin se kuluttaakin.\nEkologisuus vaikuttaa jatkuvasti enemmän eri valintojen taustalla ja ympäristövaatimukset tulevat näkymään lähitulevaisuudessa myös rakennusten energiaratkaisuja mietittäessä. Ympäristöystävällisyys korostuu energiaremonteissa myös jatkuvasti kehittyvien uusien teknologioiden myötä. Moni onkin päätynyt maalämpöön juuri siksi, että se luokitellaan uusiutuvaksi energiaksi ja näin ollen fossiilisten polttoaineiden kulutus vähenee. Esimerkiksi öljylämmitykseen verrattuna maalämmön hiilijalanjälki on noin viisi kertaa pienempi ja sähkölämmitykseen verrattuna arviolta 3 kertaa pienempi. Energiaremonttia ja etenkin lämmitysjärjestelmän vaihtoa miettiessä kannattaakin maalämpö ehdottomasti ottaa harkintaan. Maalämpö on vihreä vaihtoehto, joka pienentää lämmityskustannuksia ja kasvattaa ympäristön hyvinvointia.\nMaalämpö Pietarsaari, Honkatie\nMaalämpö Kaarina, Pyhän Katariinan tie\nMaalämpö Hamina, Ketunkivistönkuja\nMaalämpö Sodankylä, Päivänkulta


33 KYSYMYSTÄ JA VASTAUSTA – janniehari.fi\nBongasin itse tämän postausidean Annikalta, joka taas oli inspiroitunut alunperin Jennin postauksesta. ♥ Alta löytyy siis otsikon mukaisesti 33 erilaista kysymystä ja omat vastaukseni niihin. Joihinkin kohtiin syntyi tarinaa enemmänkin ja joissain kohdissa taas lyhyen ytimekkäitä vastauksia!\nAvioliittoja: Emme ole mieheni kanssa edelleenkään naimisissa, vaikka yhteisiä vuosia tulee täyteen kohta jo kolmetoista. Jotenkin meistä kumpikaan ei ole loppujen lopuksi kokenut naimisiinmenoa mitenkään tärkeänä asiana, eikä häiden järjestäminenkään oikein innosta. Uskon silti, että tulemme vielä jossain vaiheessa ennemmin tai myöhemmin menemään naimisiin, mutta mitään sen kummempia häitä tulemme tuskin järjestämään. Ehkä jotkut ihan pienen piirin pienet juhlat?\nKihloissa: Kihloihin menimme jo vuonna 2011, mutta emme ole enää vuosiin kumpikaan käyttäneet sormusta. Tämäkin on herättänyt paljon kummaksuntaa niin tuttavapiirissämme kuin keskustelupalstoillakin. Emme itse koe, että tarvitsisimme metallirinkulaa sormiemme ympärille rakkautemme tai sitoutuneisuutemme symboliksi.\nLapsia: Tykkään ihan valtavasti lapsista ja olenkin ollut viime aikoina tosi iloinen siitä, että lähipiirini on siunaantunut lisää skidejä, joiden kanssa pääsee touhuilemaan kaikkea. Lasten kanssa ajan viettäminen toimii itselläni jopa terapeuttisena, koska silloin tulee aina keskityttyä hetkeen ja oltua läsnä ilman jatkuvaa puhelimen selaamista tms. Vielä ei kuitenkaan ole tullut vahvaa fiilistä siitä, että haluaisimme omia lapsia. On sitä toki välillä tullut mietittyä, mutta sen aika ei ehkä kuitenkaan ole ihan vielä, enkä ole koskaan vielä kokenut ”vauvakuumetta”.\nLemmikkejä tällä hetkellä: On maailman paras 9-vuotias Bichon Frisé -koira Jeti. Jeti on ollut ihka ensimmäinen lemmikkini koskaan ja siitä on tullut meille heti alusta lähtien tärkeä perheenjäsen. En ole koskaan tavannut toista koiraa, joka viihtyisi niin paljon ihmisien lähellä ja seurassa kuin Jeti. Se on aina siellä, missä ihmisetkin ovat ja tälläkin hetkellä loikoilee tuossa mun jalkojen päällä, kun kirjoitan tätä sängyssä makaillen. Jeti rakastaa rapsutuksia, jauhelihaa ja omaa kotia sekä lajityypilleen hieman poikkeuksellisesti vihaa koirapuistoja, kuraisia lenkkejä ja sitä, jos meille tulee toinen koira kylään. Tuo viha on kyllä Jetin kohdalla ehkä turhan vahva ilmaus, sillä en muista koskaan nähneeni sitä vihaisena!\nLeikkauksia: Ei ole onneksi ollut tarvetta.\nTatuointeja: Ei ole tatuointejakaan, vaikka minulla ei missään nimessä ole mitään niitä vastaan. Taidolla tehdyt tatuoinnit ovat superhienoja, mutta ei ehkä ihan mun juttu kuitenkaan. En kuitenkaan missään nimessä vakuuta, ettenkö joskus tulisi itsekin jotain kuvaa ihooni leimauttamaan.\nLävistyksiä: Yhdet reiät korvissa, enkä ole pahemmin koskaan muita harkinnutkaan. Joskus teininä eräs ystäväni teki minulle toiset reiät kumpaankin korvaan nuppineulalla (oh lord), mutta ne tulehtuivat saman tien ja menivät sitten myöhemmin nopeasti umpeen!\nMuuttoja: Kahdeksan muuttoa ja kolme eri kaupunkia: Kotkassa kuusi kotia, Helsingissä kaksi ja tämä nykyinen Porvoossa.\nAmpunut aseella: Lasketaanko ilmakivääri? Meillä oli sellainen mökillä ja sillä aina tähtäiltiin maalitauluna olleeseen tyhjään kaljatölkkiin 😀\nOttanut lopputilin: Kolme kertaa vakituinen työsuhde on päättynyt omalla päätökselläni.\nOllut saaressa: Kyllä, varmasti satoja kertoja. Onkohan ketään syntyperäistä kotkalaista, joka ei olisi ollut saaressa…\nAutosi: Minulla on ollut oma auto näiden kolmen vuoden ajan, kun olemme asuneet Porvoossa. Ennen tänne muuttoa taloutemme tuli loistavasti toimeen yhdellä autolla ja Helsinkiin muutto välillä kutkuttelee ihan jo senkin takia, että voisi luopua toisesta autosta sekä kaikista isoista kuluista, jotka siihen liittyvät. Tällä hetkellä autonani toimii 1-sarjalainen BMW vuosimallia 2015. Olen aina ollut autoista jokseenkin kiinnostunut ja tykkään kyllä ajamisesta. Suurimmaksi osaksi Porvoo-Helsinki väliä moottoritietä huristellessa minulle auton tärkein kriteeri on ehdottomasti turvallisuus. Minulle on tärkeää, että olosuhteista riippumatta auto on vakaa ja luotettava ajettava, eikä jää liikenteessä muiden jalkoihin.\nOllut lentokoneessa: Kyllä. Laskin hiljattain, että olen tainnut käydä elämäni aikana tasan kahdessakymmenessä eri maassa.\nOllut ambulanssissa: Olen kyllä käynyt ambulanssissa, mutta onneksi ei ole koskaan tarvinnut sellaisen kyydissä olla potilaana tai muuten tositoimissa.\nLuistellut: Kyllä. Valitsin koulussa aina luistelun, kun piti valita sen tai hiihdon väliltä.\nSurffannut: En ole ikinä vielä kokeillut, mutta se löytyy ehdottomasti bucketlistaltani. Joku surffileiri tai -kurssi kiinnostaisi!\nOllut risteilyllä: Monet kerrat. Meillä jäi tänä vuonna väliin perinteinen tyttöjen risteily äitini sekä sisaruksieni kanssa ja siitä olen edelleen hieman pettynyt!\nAjanut moottoripyörällä: En ole edes ikinä ollut moottoripyörän kyydissä. Olen itse ajanut polkupyörän lisäksi vain yhtä kaksipyöräistä menopeliä, kun kokeilin viime Thaimaan reissulla skootterilla ajamista. Meikäläinen pitäytyy mielellään ihan siinä polkupyörässä tai vaihtoehtoisesti neljäpyöräisissä ajoneuvoissa.\nRatsastanut hevosella: Kävimme jokin aika sitten ratsastamassa tyttöporukalla ja se oli ihan mahtavaa. Kirjoittelin silloin tästä reissusta oman postauksenkin ja se löytyy täältä.\nOllut sairaalassa: Itse potilaana? En onneksi!\nSuosikkihedelmä: Banaani, ehdottomasti. Ravitsevuutensa ansiosta!\nAamu vai ilta: Molemmat päivästä riippuen!\nLempiväri: Keltainen. Lämmin ja raikas kesän väri!\nViimeisin puhelu: Ystävältäni Johannalta eilen illalla. Johanna ja Joonas ovat oikeastaan ainoat, jotka minulle tänä päivänä aktiivisesti soittelevat, jos ei duunipuheluita lasketa. Kaikki muut kommunikoivat lähinnä viesteillä tai ääniviesteillä!\nViimeisin viesti: Ystävältäni Riikalta, jonka luo lähden tästä pian.\nNähnyt jonkun kuolevan: En ole onneksi.\nKahvi vai tee: Kahvi. Opin juomaan kahvia kolmisen vuotta sitten, mutta edelleen juon sitä melko satunnaisesti. Minun ei ole pakko saada aamulla kahvia saadakseni päivä käyntiin ja töissä se tuntuu olevan vain tapa, kun muutkin sitä juovat. Vapaa-ajallani tai kotona juon kahvia melko harvoin loppujen lopuksi!\nParas piirakka: En ole leivonnaisien tai piirakoiden ystävä, mutta sanotaan nyt vaikka omenapiirakka vaniljakastikkeen kera!\nKissa vai koira: Ehdottomasti koira. En oikein osaa olla kissojen kanssa ja saatan jopa hieman pelätä kissoja!\nParas vuodenaika: Kesä ja alkusyksy. Rakastan kesää ja lämpöä, mutta myös syksyn ruska ja raikkaat aurinkoiset syyspäivät ovat ihania!\nReply Taija 25 syyskuun, 2018 at 5:53 pm\nToi sormusjuttu on kyllä jännä, uskon että ihmiset on suorastaan kauhuissaan että ette käytä sormuksia. 😀 On vähän huvittavaa miten sitkeässä perinteet (etenkin kihla- ja hääperinteet!) ihmisissä on vaikka nykyään ollaan muuten niin monesta asiasta sitä mieltä että kukin tavallaan. Itse olen naimisissa ja alussa puhuttiin miehen kanssa että jos sormus ei tunnu istuvan sormeen niin ei sitä ole pakko pitää koska se sormus itsessään ei ainakaan meillä merkkaa mitään vaikka sellaiset haluttiinkin molemmille alun perin hankkia.\nReply Janni 28 syyskuun, 2018 at 3:13 pm\nJoo kyllähän sitä monet ovat ihmetelleet ja osa varmasti jopa kauhistellutkin! 😀 Näihin liittyvät perinteet tuntuvat tosiaan olevan monilla tiukassa, mutta onneksi sitä voi siitä huolimatta tehdä itse just niin kuin omasta mielestä parhaalta tuntuu 🙂 Kivaa viikonloppua sinne!\nReply 30 kysymystä ja vastausta | Sanni Trishin 28 syyskuun, 2018 at 8:28 pm\n[…] 30 kysymyksen ja – vastauksen listan, jonka olen bongannut jo ainakin Jennin, Annikan, Jannin ja Erikan […]


Poliisi etsii epäiltyä ampujaa Tampereella - Kotimaa - Uutiset - MTV.fi\nJulkaistu 30.06.2005 15:15\n(Päivitetty 02.07.2005 13:25)\nKaksi ihmistä on haavoittunut Tampereella päivällä sattuneessa ammuskelussa. Poliisi on jatkanut ampujan etsintöjä Nekala-Viinikka-alueella useiden partioiden voimin. Poliisin mukaan ampuja on vuonna 1961 syntynyt Choi Ming Ho. Hän ampui käsiaseella miestä ja naista liikehuoneistossa Hatanpään kaupunginosassa. Molemmat uhrit haavoittuivat vakavasti, mutta heillä ei ole välitöntä hengenvaaraa. Ampuja on noin 180 senttiä pitkä ja vartaloltaan tukeva. Tapahtuma-aikaan hänellä oli yllään tummat housut ja tumma pikkutakki. Mainos (uutinen jatkuu alla)\nMiehellä on ollut käytössään valkoinen, Iveco-pakettiauto, jonka rekisterinumero on AFZ-341. Poliisi pitää miestä vaarallisena ja kehottaa välttämään asiointia tuntomerkkeihin sopivan henkilön kanssa. Etsittyyn ja ampumiseen liittyvistä havainnoista voi ilmoittaa Tampereen poliisipäivystyksen numeroon 0718745801 tai numeroon 050-5633720. (MTV3-STT)


Candy on the Run: lokakuuta 2013\nKävin tänään pitkästä aikaa vesijuoksemassa. Treenin aikana vesijuoksin 40 minuuttia, vuorotellen spurtteja ja rauhallista juoksua, jotta homma pysyi mielenkiintoisena.\nLaji tuli minulle tutuksi viime talvena, kun juoksun tilalle piti keksiä korvaavia treenejä sääriluun rasitusmurtuman takia. Vesijuoksu ja muutkin vedessä tapahtuvat lajit ovat nivelille ystävällisiä ja myös tehokkaita, koska vesi toimii hyvänä vastuksena. Erona normaaliin juoksuun on tietenkin vedessä oleminen sekä iskutuksen puuttuminen. Nimenomaan "iskuttomuus" tekee vesijuoksusta oivan treenimuodon, jos jalat eivät syystä tai toisesta kestä jatkuvaa iskua juoksualustaan.Vesijuoksu on hyvää korvaavaa treeniä, vaikka ei loukkaantuneena olisikaan ja sen vuoksi aion pitää sen yhtenä korvaavan harjoittelun muotona treeniohjelmassani.\nVesijuostessa ollaan hartioita myöten vedessä ja juostaan pystyasennossa eteenpäin. Välineeksi tarvitaan ainoastaan kelluttava vesijuoksuvyö, joita voi lainata uimahallista tai ostaa omaksi, jos vesijuoksu vie mukanaan. Itse olen toistaiseksi lainannut uimahallista, koska käyntikerrat ovat olleet sen verran harvassa. Jos lajiin hurahtaa tosissaan, kannattaa hankkia oma vyö, joita voi ostaa urheilukaupoista. Kesällä voi sitten vesijuosta vaikka mökkijärvessä! :)\nVesijuoksu on myös oiva treenimuoto painon hallinnan kannalta, koska vedessä ihminen kuluttaa energiaa enemmän kuin maalla. Suomalaisen vesiliikuntainstituun mukaan vesijuoksun hyödyt ovat seuraavat:\nSe auttaa vähentämään lihasjännitystä ja parantamaan elastisuutta.\nVesijuoksu auttaa ylläpitämään ja lisäämään lihasvoimaa ja nivelten liikkuvuutta\nSe auttaa lisäämään hengitys- ja verenkiertoelimistön suorituskykyä (Lähde)\nOletko kokeillut vesijuoksua? Minkälaisia kokemuksia sinulla on lajista? Onko kukaan kokeillut vesijumppia? Itse en koskaan ole, mutta tekisi kyllä mieli joskus kokeilla :)\nLähettänyt Karoliina klo keskiviikkona, lokakuuta 30, 2013 Ei kommentteja:\nTunnisteet: korvaava harjoittelu, vesijuoksu\nSäännöllinen liikunta ei aina ole ollut osa elämääni, vaan hurahdin liikuntaan vasta joitakin vuosia sitten. Nuorempana en oikeastaan liikkunut muuten kuin ratsastaen. Pelkkä ratsastus muutaman kerran viikossa ei valitettavasti omalla kohdallani riittänyt esimerkiksi painonhallintaan, vaikka loistoharrastus muuten onkin. Nykyään liikun säännöllisesti ja monipuolisesti ympäri vuoden, vaikka taistelenkin välillä motivaation ylläpitämisessä kuten kuka tahansa meistä. Säännöllinen liikunta tarkoittaa minulle "hikitreeniä" vähintään kolme kertaa viikossa.Toisinaan liikun enemmän ja toisinaan vähemmän, mutta pääasia on, että liikunta on säännöllistä. En pidä pidempiä taukoja liikkumisessa, (tietysti lepopäiviä kuitenkin) muuten kuin terveydellisistä syistä. Lomallakin yritän liikkua parhaani mukaan ja kiireisinä aikoina, jolloin liikunnan pitäminen säännöllisenä vaatii hieman suunnittelua ja priorisointia.\nKuinka sitten luoda itselleen säännöllinen liikuntarytmi tai ylipäätään aloittaa liikkuminen? Sanoisin tärkeimmäksi vinkiksi, että askel kerrallaan ja vähitellen. Usein innostus valtaa niin täysin, että tehdään aivan liikaa ja liian nopeast ja tämä johtaa siihen, että innostus ja motivaatio liikuntaan sammuvat yhtä nopeasti kun syttyivätkin. Tässä on muutamia vinkkejä, joita itse hyödynnän säännöllisen liikuntarytmin ylläpitämisessä läpi vuoden:\nSuunnittele seuraavan viikon treenit kalenteriin ja pidä niistä kiinni samalla tavalla kuin muistakin kalenterin menoista. Jos vasta aloittelet säännöllistä liikuntaa, älä ota tavoitteeksi heti alkuun liikkua viittä kertaa viikossa. Kirjoita kalenteriin vaikka kaksi liikuntakertaa per viikko ja kun olet pystynyt säännöllisesti liikkumaan kaksi kertaa viikossa esimerkiksi kuukauden ajan, lisää kolmas kerta jne.\nAseta itsellesi konkreettinen tavoite, jota kohti treenaat. (Tämä on oma suosikkini!) Oli kyseessä sitten mikä tahansa tavoite, aloita jo nyt! Tätä vuotta on enää jäljellä reilut kaksi kuukautta. Tammikuussa, kun monet muut vasta aloittelevat, sinä olet jo hyvässä vauhdissa kohti tavoitteen saavuttamista!\nÄlä automaattisesti skippaa treeniä, jos päivä näyttää kiireiseltä! Lyhytkin treeni on hyödyllisempi, kuin ei treeniä ollenkaan. Jos sinulla on aikaa 20 minuuttia tee vaikkapa intervalli-treeni juosten tai kiertoharjoittelutreeni kotona, jossa alkuun nostat sykettä esim. haarahypyillä, ja sitten 30sek-1min punnerruksia, askelkyykkyjä, tavallisia kyykkyjä, burpee-liikkeitä, vatsarutistuksia, lankkuja jne. Lyhyt treeni hyvällä sykkeellä kuluttaa yleensä ainakin 200-300kcal, juuri sen suklaapatukan verran, joten sen tekeminen kannattaa ehdottomasti! ;)\nJos aikaa ei ole salille tai ryhmäliikuntatunnille menemiseen hyödynnä hyötyliikunta; kävele kaikkialle, jumppaa töissä tauoilla tai kotona illalla telkkaria katsellessa, tee kauppareissu pyöräillen jne. Pyri aktiivisuuteen kaikin tavoin.\nSovi kaverin kanssa treffit lenkille tai yhteinen ryhmäliikuntatunti: treeneistä on vaikeampi luistaa, kun kaveri on odottamassa. Samalla voi vaihtaa kuulumiset ja yhdessä treenaaminen on hauskaa! :)\nOvesta ulos lähteminen on useimmiten treenin vaikein osuus! Kun olet tsempannut itsesi ulko-ovesta ulos lenkille tai salille, olet jo pitkällä! Harvemmin kukaan katuu treenaamista, mutta treenin väliin jättämistä kylläkin!\nLue blogeja tai lehtiä, joista saat inspiraatiota ja innostusta treenaamiseen ja terveellisiin elämäntapoihin\nAjattele hyvää oloa treenin jälkeen! :)\nPalkitse itsesi treenin jälkeen sinua motivoivalla tavalla\nLähettänyt Karoliina klo lauantaina, lokakuuta 26, 2013 Ei kommentteja:\nTunnisteet: liikunnan aloittaminen, Motivaatio, säännöllinen liikunta, Treenimotivaatio, vinkit\nLähettänyt Karoliina klo perjantaina, lokakuuta 25, 2013 Ei kommentteja:\nHeippa vaan! Onko kenelläkään muulla ilmennyt samaa "ongelmaa" kuin minulla, että syksyllä iltojen pimentyessä ja kelien muuttuessa kylmemmiksi treenaamaan lähteminen on välillä todella haastavaa? Sohva ja kiva ohjelma telkkarista houkuttelevat huomattavasti enemmän ja jos oikein yrittää, keksii kyllä muutaman hyvän tekosyyn, ettei tarvitse lähteä lenkille/salille/jumppaan. Niiiiinpä. Uskon, etten ole yksin tämän asian kanssa! :) Olisi ihan mahtavaa olla aina innoissaan treenaamisesta ja niin motivoitunut, että liikkuminen olisi tavallaan automatisoitua; se kuuluisi päivään samalla tavalla kuin muutkin arkiset asiat. Mitä sitten tekevät ne ihmiset, jotka treenailevat motivoituneesti ympäri vuoden ja joilla ei tunnu olevan ainakaan näkyvästi kausia, jolloin tarvitsee niska persus otteella raahata itseään liikkumaan? Uskon, että näillä ihmisillä on jokin tavoite, johon he pyrkivät, ja joka motivoi heitä tekemään töitä kyseisen tavoitteen eteen.\nMiten sitten löytää itselle tavoite tai motivaattori, joka saa liikkumaan? Selvää on, että kaikki eivät motivoidu samoista asioista. Toinen innostuu juoksutapahtumaan treenaamisesta, ja toiselle sellainen tavoite voi olla kauhistus eikä se toimi oikealla tavalla. Tavoite on jokaisen itsensä määriteltävissä. Se voi olla esimerkiksi:\nRyhmäliikuntahaaste (kokeile läpi kaikki salisi tunnit, kuten Tiina tekee SATS:lla)\nElixian 20/60 haaste, jossa pyritään saamaan 20 treenipäivää kokoon 60 päivän aikana (lisää infoa täältä)\nTietty määrä treenejä jonkun kuukauden aikana (itse tein tämän viime joulukuussa, ja toimi! Lisää voit lukea HCR street team blogistani: http://www.juoksukoulu.fi/blog/hcrkaroliina/joulukuun-liikuntahaaste-ja-juoksun-aloittaminen)\nPainonpudotus-haaste (ota tavoitteeksi tietty, maltillinen pudotus vaikkapa marraskuun aikana. Ennen jouluherkutteluja on hyvä kevennellä!)\nJoku muu, mikä? Saat itse määritellä.\nJa sitten voidaan vain arvailla, minkä tavoitteen itse valitsin! ;) Noh, vastausta ei ole kovin vaikea arvata. Ilmoittauduin Tukholman maratonille 31.5.2014! Ajatus oli kypsynyt jonkun aikaa ja kun sain kavereita houkuteltua mukaan, oli päätös tehty! Olen todella innoissani tästä tavoitteesta ja sen motivointi vaikutus oli välitön. Olen varma, että maraton-tavoitteen myötä jaksan treenailla läpi pitkän talven ja laiskojen päivien kohdalla mietin mielessäni Tukholman starttiviivaa ja uskon, että laiskottelut jää sikseen! ;) Suosittelen siis lämpimästi tekemään itselleen tavoitteen, johon voi sitoutua. Treenaamisesta ei tarvitse tulla tavoitteen myötä vakavaa, vaan sen on tarkoitus motivoida eteenpäin ja auttaa liikunnan pitämisessä säännöllisenä. Päämääränä on kuitenkin kokonaisvaltainen hyvä olo! :)\nMikä on sinun liikuntaan liittyvä tavoitteesi tällä hetkellä? Toimiiko se motivaattorina?\nLähettänyt Karoliina klo tiistaina, lokakuuta 22, 2013 8 kommenttia:\nTunnisteet: Maraton, Motivaatio, Treenimotivaatio\nJuoksutapahtumat ovat vuoden 2013 osalta kohdallani paketissa ja ajattelin, että olisi hauskaa muistella kuluneen vuoden juoksuja yhden postauksen verran. Samalla muistelemalla kaikkia näitä mahtavia juoksuun liittyviä kokemuksia saa sopivasti motivaatiota seuraavan vuoden tapahtumia varten! Pidemmittä puheitta vuoden 2013 "juoksu recap" olkaa hyvä! :)\nTammikuun lopussa 2013 palailin vähitellen juoksun pariin 5 kuukauden telakalla olon jälkeen. Sääriluun rasitusmurtumasta toipuminen oli pitkä (ja henkisesti raskas) tie. Päästyäni takaisin juoksun pariin määritin itselleni tärkeimmäksi juoksuun liittyväksi tavoitteeksi vuodelle 2013 terveenä säilymisen. Ohjenuorana treenaamisessa oli oman kropan kuunteleminen ja "vähemmän on enemmän". Homma on toiminut toistaiseksi hyvin ja ehjänä ollaan säilytty (kopkopkop!).\nHelmikuusta huhtikuulle lisäilin vähitellen juoksun määrää tehden samalla korvaavia treenejä. Juoksukunto kasvoi hiljalleen ja huhtikuussa oli luvassa kauden ensimmäinen juoksutapahtuma: Länsiväyläjuoksu, Espoossa. Raportin päivästä voit lukea täältä. Tarkoituksenani oli juosta pidempi matka eli 17,4km, mutta edellisellä viikolla vaivanneen flunssan takia päädyin jättäytymään lyhyemmälle matkalle, joka tänä vuonna oli 6,85km. Juoksukauden avaus oli mahtava upeassa säässä ja juoksusta jäi hyvä fiilis. Huomasin taas kuinka kisassa juokseminen saa minut tsemppaamaan hieman lisää.\nLänsiväyläjuoksussa mukana myös HCR street teamista tutut Siiri, Laura P ja Anna\nToukokuun alussa vuorossa oli kauden ensimmäinen puolimaraton eli Helsinki City Run. Tapahtumapäivänä oli mahtava keli ja oma juoksu kulki alun nihkeyden jälkeen hyvin.\nPäivän raportti löytyy täältä: HCR 2013 race day recap. Huolimatta tapahtuman saaneesta kritiikistä (reitin alimittaisuus, maalihuollon tökkiminen jne.), oma kokemukseni oli kaiken kaikkiaan hyvä ja uskon vakaasti, että puutteet ja virheet korjataan ensi vuodelle, jolloin HCR palaa entistä ehompana! :)\nHCR meininkiä ennen juoksua\nHCR Night Runilla palauteltiin jalkoja tanssimuuveilla! :)\nHCR Night Runilla Kallessa\nToukokuun lopussa juostiin kaveriporukalla Naisten Kympillä! Raporttia tapahtumasta voit lukea täältä. Naisten Kymppi aamu aloiteltiin tyttöjen kanssa ihanalla brunssilla, joka antoi juoksuun sopivasti energiaa. Juoksin koko kympin siskoni kanssa ja olin super ylpeä hänen hienosta suorituksestaan. Naisten Kymppi oli todella hyvin järjestetty tapahtuma ja tunnelmaltaan erityinen :)\nIloiset Naisten Kympin juoksijat\nKesäkuussa osallistuimme kaveriporukalla kahdella joukkueella Espoon Nice Runille. Kyseessä on naisille tarkoitettu 5km juoksu/kävely-tapahtuma, jossa ensin liikutaan ja sitten herkutellaan ihanilla eväillä. Joukkueemme "Will Run for Food" ja "Will be home for Xmas" olivat nimensä mukaisesti huumorimielellä liikkeellä, vaikka itse päädyinkin ottamaan juoksun vähän enemmän tosissani ja testailemaan omaa vauhtikestävyyttä lyhyellä matkalla! :) Hauskaa oli epävakaasta kelistä huolimatta! Nice Run raportin pääset lukemaan täältä.\nEnnen juoksun alkua vesisateessa Nice Runilla\nKeskellä kuuminta heinäkuuta suuntasin Vierumäelle juoksemaan ensimmäistä kertaa järjestetyn Pullukka puolimaratonin. Tapahtuma on Stand up-koomikko Sami Hedbergin viihteellinen urheilukonsepti, joka järjestettiin yhteistyössä Vierumäen urheiluopiston kanssa. Viikonloppu Vierumäellä oli super hauska ja helteessä juostu puolimaraton myös mielenkiintoinen kokemus! ;) Juoksin 1:52:11, joka oli +26 asteen helteessä ja kumpuilevalla reitillä itseäni tyydyttävä suoritus. Pullukka Puolimaraton huipentui iltajuhlaan, jossa esiintyi Suomen parhaita koomikoita. Lisää Pullukka Puolimaratonista löytyy täältä\nPullukka Puolimaraton-tunnelmissa Vierumäellä\nElokuussa luvassa oli HCM, ensimmäinen maratonini ja kauden päätavoite. Valmistautuminen maratonille oli sujunut suhteellisen hyvin. Pitkiä lenkkejä oli alla useampia, joten luotto omaan kuntoon oli melko hyvä. Tavoitteena oli selviytyä kunnialla ekasta marasta, eikä ajalla ollut niin suurta merkitystä. Päätimme ystäväni Katin kanssa juosta noin 6 minuutin kilsoja, jos kaikki tuntuisi hyvältä. Homma meni aika lailla putkeen ja lähdöstä 4 tunnin 14 minuutin 28 sekunnin kuluttua saimme tuuletella maratonista selviytymistä! :) Fiilis oli huikea ja halu juosta maraton uudelleen kytee kovana! ;) Ensimmäisen maratonin fiilikset löytyvät täältä\nTulossa maaliin HCM:llä\nHCM:n jälkeen pidin juoksutaukoa viisi päivää, jonka jälkeen palailin juoksutreeneihin 2-3 kertaa viikossa. Syyskuussa edessä oli vielä yksi puolimaraton eli Espoon rantapuolikas, jossa onnistuin juoksemaan oman ennätykseni 1:48:28. Kotimaisemissa juostuun puolikkaaseen oli hyvä päättää tämän vuoden juoksukisailut. Espoon rantapuolikkaan tunnelmia löytyy täältä.\nKaiken kaikkiaan juoksun osalta vuosi 2013 on ollut aika huikea. Olen päässyt juoksemaan monissa mahtavissa tapahtumissa, joissa juoksufiilis on ollut huipussaan. Olen parantanut omaa ennätystä puolikkaalla ja juossut ensimmäisen maratonini, ja mikä parasta: jalat ovat pysyneet kunnossa. Toivottavasti jatko lupailee yhtä hyvää! :) Ensi kauden tavoitteet ja tulevat tapahtumat ovat tällä hetkellä mietintämyssyssä ja pikku hiljaa ne alkavat hahmottua ainakin kevään osalta. Kuten olen aikaisemminkin sanonut; johonkin juoksutapahtumaan ilmoittautuminen on omalla kohdallani paras motivaattori ja suosittelen sitä muillekin. Se tietty tavoite saa treenailemaan läpi pimeimmänkin vuodenajan.\nLähettänyt Karoliina klo tiistaina, lokakuuta 15, 2013 3 kommenttia:\nTunnisteet: espoo rantamaraton, HCM, HCR, Juoksu, Juoksukisa, Juoksutapahtuma, Länsiväyläjuoksu, Motivaatio, Nice Run, pullukka puolimaraton, Treenimotivaatio\nLähettänyt Karoliina klo keskiviikkona, lokakuuta 09, 2013 Ei kommentteja:


Eksoten vanhuspalveluiden johtaja Tuula Karhula kirjoittaa: Eksote haluaa avoimuutta - Uutisvuoksi\nEksoten vanhuspalveluiden johtaja Tuu...\nJulkaistu 28.6.2018 12:10\nEtelä-Karjalan sosiaali- ja terveyspiirin (Eksote) terveys- ja vanhuspalveluiden johtaja Tuula Karhula kertoo Katukanava-kirjoituksessaan Eksoten ottavan vakavasti kotihoitoa koskevat väitteet:\nEksoten kotihoito on noussut keskusteluihin ammattijärjestö Superin tekemän kantelun ja valvontapyynnön takia. Super järjesti jäsenillan 29.11.2017, jossa olin itsekin paikalla. Siellä esille tuodut kehittämisehdotukset otettiin kaikki selvitykseen ja kotihoidossa muutettiin toimintatapoja ehdotusten mukaisesti. Sijaisjärjestelyiden hoito siirrettiin keskitetyn työnjaon tehtäväksi myös iltaisin ja viikonloppuisin sekä kotihoidon yksittäisten tiimien itsenäisyyttä ja omaa kehittämistä lisättiin.\nVastaava tapaaminen järjestettiin 21.3.2018, jolloin kaikki läsnäolijat olivat sitä mieltä, että kotihoidon kehitys on mennyt aiemmin yhdessä sovittuun suuntaan. Sama käsitys jäi Aluehallintoviraston kotihoidon työsuojelutarkastusten palautetilaisuudessa 7.6.2018. Tässä tilaisuudessa valvontaviranomainen totesi, että epäkohtiin on Eksotessa tartuttu.\nEksoten johto ja Superin paikalliset edustajat ovat lisäksi tavanneet säännöllisesti ja keskustelleet toimenpiteistä kotihoidon jatkuvaksi parantamiseksi. Esille tulleista kehittämiskohteista on keskusteltu myös Eksoten hallituksessa.\nValtakunnallisen Superin tekemä kantelu tuli Eksoten päättäjille ja johdolle yllätyksenä. Paikallinen Superin pääluottamusmies tiesi, että jotain toimenpiteitä valmistellaan, mutta hänkään ei tiennyt kantelusta.\nPaikallisesti sovitut kehittämiskohteet ja niiden edistäminen eivät olisi edellyttäneet näin vakaviin toimenpiteisiin ryhtymistä. Asioista olisi pitänyt neuvotella yhteistoiminnallisten periaatteiden mukaisesti.\nOtamme esitetyt väitteet vakavasti. On todella harmi, jos henkilöstö ei ole aina uskaltanut tuoda palautteita päivittäisen työn ongelmista omalla nimellään tarkennettuna. Tuolloin palautteet voitaisiin käydä läpi ja varmistaa, että epäkohdat saadaan korjatuksi. Haluamme olla luomassa sellaista työkulttuuria, jossa kaikista asioista voidaan puhua avoimesti ja etsiä niihin yhdessä ratkaisua. Jatkamme kotihoidon kehittämistä aiemmin paikallisesti sovitulla tavalla siten, että kaikkien kotihoidon työntekijöiden arjessa voi vallita avoimuus ja työn ilo, jotka heijastuvat myös asiakkaisiin.\nEksoten hallituksen puheenjohtaja Marja-Liisa Vesterinen uskoo, että osassa kotihoitoa on johtamisongelmia: "Ihan hävettää henkilöstön puolesta, että joutuvat kokemaan tällaista" 20.6.2018 16:06\nLukijalta 22.3.2020 10:05


KAKS: Sote-kilpailutuksella enemmän kannattajia kuin vastustajia - Kuntalehti\nKAKS: Sote-kilpailutuksella enemmän kannattajia kuin vastustajia\nKAKSin teettämän tutkimuksen mukaan turhien lääkärissä käyntien uskotaan vähenevän mutta kokonaiskustannusten nousevan, jos suunnitelmat kilpailutuksesta toteutuvat. (Kuva: Ville Miettinen)\n8.8.2016 klo 7:28\nSote-palvelujen tuottamista sekä julkisissa että yksityisissä yrityksissä kannatti 38 % ja vastusti 25 % haastatelluista Kunnallisalan kehittämissäätiö KAKSin teettämässä tutkimuksessa. 24 % suhtautui asiaan neutraalisti.\nHallituksen sote-ratkaisun yhtenä lähtökohtana on, että julkinen, yksityinen ja kolmas sektori kilpailevat neutraalisti palveluiden tuotannossa. Kansalainen saa valita palveluntuottajan pääsääntöisesti perustasolla ja soveltuvin osin erikoistasolla.\nKAKSin tutkimuksessa kilpailutus sai kannatusta erityisesti hallituspuolueiden kannattajien keskuudessa. Heistä 62 % suhtautui asiaan myönteisesti.\nValtaosa vastaajista – 58 % – uskoi, että valinnanvapauden piiriin kuuluvien palveluiden yhtiöittäminen tulee nostamaan palveluiden hintaa asiakkaalle. 45 % vastanneista arvioi soten kokonaiskustannusten kasvavan ja 46 % arvioi kilpailun toimivuuden erilaisten palvelutuottajien välillä heikkenevän. Kolmannes vastaajista uskoo, että kilpailutus vähentää turhia lääkärissä käyntejä.\nTutkimuksen toteutti TNS Gallup. Siihen vastasi 1 035 suomalaista, joiden ikä vaihteli välillä 18–75 vuotta. Tulosten virhemarginaali on noin +/- 3 prosenttiyksikköä.\nTutkimuksesta KAKSin verkkosivuilla\nKAKS sote-kilpailutus sote-uudistus yhtiöittäminen\nKuntaliiton Minna Punakallio: Sote-valmistelu hidastaa kuntaliitoksia\n11.9.2019 klo 7:00\nKuusi hakijaa Varsinais-Suomen sairaanhoitopiirin johtajaksi\nOlenius ja Vainio vetäytyivät Jämsän johtajakisasta\nJaakko Stenhäll apulaispormestariksi Tampereella\n16.9.2019 klo 22:02\n16.9.2019 klo 20:50\n16.9.2019 klo 20:04\nValtiovarainministeriölle yli sata lausuntoa kuntalain muutosehdotuksesta – suurin osa kunnista uskoo uudistuksen selkeyttävän muutoksenhakua\n16.9.2019 klo 14:32\nKunnat ja alueet odottavat Suomen EU-puheenjohtajuudelta kunnianhimoista budjettiehdotusta\n16.9.2019 klo 13:17\n11.9.2019 klo 16:03\n11.9.2019 klo 8:17\n10.9.2019 klo 10:39


Vasurilla.: Jälkipelit: Jurgen Zopp vs. Guillermo Garcia-Lopez, Kitzbühel 2012\nJälkipelit: Jurgen Zopp vs. Guillermo Garcia-Lopez, Kitzbühel 2012\nHiljaista on ollut, myönnetään. Lomailu ja olympiatenniksen odottelu ovat syöneet hurjimman kirjoitusmotivaation, sillä kyllähän näinä viikkoina peleissä on vähän pelailun makua. Eikä lomailu tenniksen katsomisestakaan huonoa tee.\nMutta asiaan eli pitkästä aikaa katsoin taas ottelun, kun sopivasti tellusta kerran tuli. Kitzbühelin massalla kohtasivat Viron Jurgen Zopp (ATP-rank 80) ja Espanjan Guillermo Garcia-Lopez (ATP-rank 71). Ei välttämättä seksikkäin ottelu, varsinkaan etukäteen, mutta Zoppin livenäkin useasti nähneenä ja Viron edustajana on varsin mielenkiintoista seurata hänen etenemistään challenger-tasolta ATP tourille, jota nyt ollaan todistamassa.\nTällä hetkellä hän on nimittäin hyvässä nousussa ja nykyinen ranking on uran paras. Asetelma oli siis tältäkin kantilta mielenkiintoinen, sillä Garcia-Lopez oli vielä viime jopa top-30:ssä ja onhan hän monivuotinen ATP tourin kehäkettu, kun taas Zopp vasta nousemassa tähän kastiin. Eikä massa-alusta ja espanjalaisvastuskaan ole helpoin yhtälö ikinä.\nHyvin tuntuu virolaisen juna kuitenkin etenevän, sillä tänään hän otti, ellei parhaimman, niin ainakin yhden parhaimmista voitoistaan. Samalla hän löi Garcia-Lopezin ulos ottelusta. Toki vastustajalla ei missään nimessä ollut paras päivänsä, mutta silti tällaisen päänahan ottaminen on aina todella tärkeätä jatkon kannalta ja nimenomaan tässä murtautumisvaiheessa.\nNytkin olisi voinut käydä klassiset koomat, jossa altavastaaja vie peliä, mutta lopulta kehäkettu voittaa huonollakin pelillä. "Altavastaaja" Zopp nimittäin vei peliä lähes miten tahtoi, johti jo 6-1 ja 5-2, mutta hän menetti tässä vaiheessa omat syöttönsä ja vieläpä pelottavan helposti. Sama kävi muuten toisen erän ensimmäisen murron jälkeen Zoppin johtaessa erää 2-0. Eikä tilanne 5-4:kään kaukana ollut. Peli olisi ollut sen jälkeen täysin avoin, vaikka "paremmasta" pelaajasta ei ollut ollut mitään epäselvyyttä ennen sitä. Niin hieno ja sairas laji tämä on. No, mutta jossittelut sikseen kunnia sille, kenelle se kuuluu eli Zoppille.\nHän otti ja teki aloitteita koko ottelun ajan ja rankaisi Garcia-Lopezin mm. tämän löysästä syöttämisestä. Garcia-Lopez sai pidettyä syöttönsä koko ottelun aikana vain kahdesti. Zoppin palauttaminen olikin voimakasta, mutta samalla myös järkevää, sanoisinko peräti "kypsää". Ei siis mitään lukasrosolmaista ilotulitusta, vaan silloin kun kulmat tai linja oli auki hän paukautti läpi, mutta muulloin hän lämäsi painavasti ja pomminvarmasti keskelle saaden vastustajansa "takajaloilleen". Sen päälle oli maukasta rakentaa toimiva palautusvuoropeli.\nKun lisäksi hyvää ja vaihtelevaa syöttämistä tukivat hyvässä vedossa ollut kämmen ja painavahko rysty, ei voittajasta ollut epäselvyyttä. Korkeintaan pieni epäilys noiden toisen erän syötönmenetysten jälkeen, mutta hyvin Zopp kasasi näistä itsensä ja hoiti ottelun kotiin, vaikkakin pienellä vastustajan avustuksella. Harvoin näkee nimittäin tuon tason pelurin häviävän ratkaisevat syöttönsä lähinnä omiin virheisiin, kun juuri oli päässyt peliin mukaan.\nZoppilla on ikää jo 24 vuotta, joten nyt tämä murtautuminen olisi pikkuhiljaa tosiaan tehtävä, jos vaikkapa garcia-lopezmaisen sarjajyräuran aikoo tehdä. Hänen pelinsä on kokonaisuudessaan melko lailla hyvä ja monipuolinen paketti, mutta terävämpää piikkiä on vielä haettava esimerkiksi kämmeneen, jossa kroppaa voisi ottaa vielä letkeämmin ja/tai voimakkaammin lyöntiin mukaan. Aavistuksen heppoiselta näytti nimittäin vartalonkierto niissä harvoissa hidastuksissa, joita kuvayhteys tarjosi.\nRystykin vaikutti stabiililta, vaikkakin melko suoralta, muttei missään nimessä sellaiselta arpakoneelta kuin vaikkapa Maskun miehellä. Hän tekee lyönnin hienosti ja nöyrästi kerta toisensa jälkeen, eikä sorru yrittämään sillä koskaan liikaa, vaan hän jaksaa kärsivällisesti odottaa hyökkäyspaikkaansa kämmenelle.\nLentopelikin kaverilta löytyy, joten oman peli-identiteetin löytäminen, sen vahvistaminen ja jatkojalostus voivat viedä tämän virolaisen vielä top-50:een, ehkä jopa top-40:een. Varsinkin jos tuo kämmen saisi lisää tulivoimaa ja liike lisää räjähtävyyttä. Nyt miehen olemuksesta jotenkin huokuu sellainen peruspatukkamaisuus a la Pasi Saarinen lätkässä. Hyvää pommia, mutta ajoittain päämäärätöntä surffailua, jota nyt nähtiin toki vain noissa syötönmenetyksissä.\nTästä on kuitenkin mahdollisuus kasvaa vielä pois ja nyt tarkoitan nimenomaan pelillisesti.\nHyvä ja kypsä esitys kaikkinensa. Hyvä Zopp!\nTunnisteet: Guillermo Garcia-Lopez, Jarkko Nieminen, Jurgen Zopp, Jälkipelit, Jääkiekko, Kitzbühel, Pasi Saarela\nJälkipelit: Jarkko Nieminen vs. Andy Murray, Olymp...\nHyvä Lång! Hyvä sulkapallo!\nAvoin kirje YLElle\nEnnakko: Olympiatennis 2012, miesten kaksinpeli\nJälkipelit: Jurgen Zopp vs. Guillermo Garcia-Lopez...\nJälkipelit: Jarkko Nieminen vs. Jan Hajek, Båstad ...\nJälkipelit: Roger Federer vs. Andy Murray, Wimbled...


Äänieristys ja akustiikka | Talonrakennus\nLautex metalliset alakatot\nÄänieristys ja akustiikka\nMetallikattojen akustisia ominaisuuksia voidaan parantaa tarvittaessa rei'ityksellä sekä lisäämällä tuotteen taustapuolelle ääntä absorboivaa materiaalia kuten esimerkiksi akustista huopaa tai mineraalivillaa.\nYhteistyössä VTT:n kanssa LAUTEX on suorittanut kansainväliset standardit täyttäviä laajoja akustisia mittauksia eri rei’itysvaihtoehdoille ja taustamateriaaleille.\nTestitulokset osoittavat että LAUTEX:in akustiset tuotteet soveltuvat erinomaisesti myös akustisesti vaativiin kohteisiin kuten konttoritiloihin, kouluihin, julkisiin tiloihin, uimahalleihin, pankkeihin, myymälöihin, elokuvasaleihin, ostoskeskuksiin tms. Valitsemalla oikea tuote laajasta LAUTEX -valikoimasta voidaan suunnitella jokaiseen tilaan käyttötarkoitukseltaan sopivat akustiset ominaisuudet.\nJos haluat tietää lisää LAUTEX -tuotteiden akustisista ominaisuuksista, ota yhteys tekniseen neuvontaamme.\nOhessa esimerkkejä testituloksista:


2013 4 Jäälin yhteistyöryhmän kokouksen muistio - Muistiot - Jäälin suuralue - Yhteisötoiminta - Oulun kaupunki\n2013 4 Jäälin yhteistyöryhmän kokouksen muistio\nAika: 13.11.2013 klo 18.00\nLäsnä: Kari Tiri puheenjohtaja\nEsa Kiuttu asukas\nRaimo Mykkänen asukas\nPaula Kiuttu asukas\nKaarina Kailo asukas\nMaritta Heikkinen-Kuotesaho asukas\nKäytiin läpi edellisen kokouksen muistio ja todettiin, että muistio on lähetetty yhteistyöryhmän sähköpostilistalle. Muistiot löytyvät myös kuntalaisvaikuttamisen ja yhteisötoiminnan verkkosivuilta Jäälin suuralueen kohdalta (www.ouka.fi/kuntalaisvaikuttaminen -> Oma suuralueeni -> Jääli).\nAlueelliset yhteistyöryhmät ovat saaneet tänä vuonna toimintarahaa 0,70 euroa / suuralueen asukas. Jäälissä toimintaraha on vuodelle 2013 yhteensä 3 563 euroa. Tähän mennessä toimintarahaa on käytetty 656,10 euroa kevään kokousten kahvikuluihin sekä lehti-ilmoituksiin Rantapohjassa. Loppuvuoden kokousten kahvien ja ilmoitusten jälkeen jaettavaa toimintarahaa on noin 2300 euroa.\nYhdistyksillä ja toimijoilla oli 27.10. saakka aikaa hakea toimintarahaa. Hakemuksia tuli yhteensä kymmenen kappaletta ja haettava kokonaissumma oli 3 146,65 euroa. Yhteistyöryhmän keväällä valitsema työvaliokunta kävi saapuneet hakemukset läpi, ja esitti toimintarahan jakamista seuraavalla tavalla:\n• Lions Club Kiiminki/Jääli, internetin käytön turvallisuuslehdet Jäälin koulun 3. ja 4.-luokkalaisille: 300 e\n• Välikylän kylätoimikunta, lasten olympialaiset: 200 e\n• Välikylän vanhempaintoimikunta, Haipakka-tapahtuma 28.11.2013: 100 e\n• Kiimingin Riento, vierailijapelaajien saaminen lasten koriskerhoon: 70e\n• Kiimingin-Jäälin vesienhoitoyhdistys, tiedotus ja luontopolun suunnittelu: 480 e\n• Kiimingin seurakunta, Eläkeliiton Kiimingin yhdistys ja Kiimingin eläkeläiset, eläkeläisten joulujuhla kiiminkiläisille ja jääliläisille eläkeläisille: 150e\n• Kiimingin Kiekko-pojat, päiväkoti-ikäisten lasten luistelukoulutoiminta: 500 e\n• Jäälin asukasyhdistys, Jäälinsouduissa ollut sirkuskoulu suuralueen lapsille: 500 e\nLisäksi työvaliokunta esitti, ettei toimintarahaa myönnetä Jäälin asukasyhdistyksen joulunavajaistapahtuman hakemukseen, sillä yhdistykselle ollaan myöntämässä toimintarahaa jo toiseen tapahtumaan, ja toimintarahaa halutaan antaa mahdollisimman monelle eri toimijalle. Toimintarahaa ei myöskään esitetty myönnettäväksi Tiernaemo-puvun tekemiseen, sillä vaikka toiminta nähtiin hyväksi, ei sitä katsottu sellaiseksi toiminnaksi, mitä yhteistyöryhmän toimintarahalla tuetaan.\nKäydyn keskustelun jälkeen toimintaraha päätettiin jakaa työvaliokunnan esityksen mukaisesti.\n5. Jäälin suuralueen yhteistyöryhmän toimintasuunnitelma vuodella 2014\nKokouksessa keskusteltiin työvaliokunnan keskustelun pohjalta hahmotellusta Jääli 2020 – visiosta, joka sai tukea kokouksessa olleilta.\nPäätettiin, että yhteistyöryhmä pitää vuoden 2014 aikana 4-5 kokousta. Tammikuun kokouksessa käydään läpi tulleet toimintarahahakemukset. Alkuvuoden kokoukseen pyritään saamaan laaja joukko asukkaita ja erityisesti yhdistysten edustajia ja luottamushenkilöitä keskustelemaan tulevaisuuden visiosta, jota tukevia aiheita kirjataan toimintasuunnitelmaan ja käsitellään yhteistyöryhmän vuoden 2014 kokouksissa.\nYhteistyöryhmän vuoden 2014 puheenjohtajaksi valittiin Kari Tiri.\nVarapuheenjohtajaksi esitettiin Kaarlo Nurmirantaa ja Maritta Heikkinen-Kuotesahoa. Äänestyksen jälkeen varapuheenjohtajaksi valittiin äänin 5-3 Kaarlo Nurmiranta.\n7. Yhteistyöryhmän työvaliokunnan valitseminen vuodelle 2014\nPäätettiin valita yhteistyöryhmän työvaliokunta tammikuun kokouksessa. Tämän vuoden työvaliokunta käy läpi ensi vuoden toimintarahahakemukset ja tekee pohjaesityksen yhteistyöryhmän ensimmäiseen kokoukseen.\n- Heidi kertoi toimintarahauudistuksesta ensi vuodelle. Toimintarahan jakamisen muuttamisesta tehtiin yhteistyöryhmien jäsenille kysely elokuussa 2013, ja asiaa on valmisteltu kyselyn vastausten ja lähidemokratiatoimikunnan ohjeistuksen pohjalta. Toimintarahan uudistaminen on ollut lähidemokratiatoimikunnan käsiteltävänä 30.10. ja kaupunginhallituksen vahvistettavana 11.11.2013.\nToimintarahaa haetaan jatkossa kerran vuodessa samalla kertaa kaikkiin seuraavan vuoden tapahtumiin. Vuoden 2014 toimintarahaa haetaan tämän vuoden joulukuussa, Heidi lähettää tarkemmat aikataulut ja ohjeet heti kun ne saadaan valmiiksi. Yhteistyöryhmä käsittelee tulleet toimintarahahakemukset tammikuussa 2014.\n- Kaleva on ryhtynyt julkaisemaan yhteisösivuja osana paperilehteä 4.11.2013 alkaen. Yhteisösivut ilmestyvät kerran viikossa maanantaisin. Sivuilla tarjotaan yhteisöille ja aktiivisille ryhmille mahdollisuus tuottaa omia sisältöjä, kuvia ja juttuja tapahtumista, toiminnasta, henkilöistä jne.\nSivuilla halutaan antaa tilaa hyville esimerkeille, jotka kannustavat osallistumaan. Jutuista ei makseta, puolin eikä toisin; Kaleva tarjoaa esimerkeille laajan julkisuuden ja haluaa näin lisätä yhteisöllisyyttä. Kaksi sivua rakentuu valmiiksi määritellyistä juttutyypeistä ja vakioiduista ulkoasuista.\nJuttutyyppeihin sopii erinomaisesti esimerkiksi kuvallinen lyhyt tarina jonkun yhteisön tapahtumasta tai sen järjestelyistä. Esiin voidaan nostaa myös joku aktiivinen henkilö, joka kasvoillaan avaa yhteisön tavoitteita ja toimintaa. Lisätietoja Kalevan yhteisötuottaja Erkki Hujanen.\nYhteistyöryhmän seuraava kokous päätettiin pitää keskiviikkona 22.1.2014 klo 18.30. Kokouspaikka ilmoitetaan lähempänä kokousta.\nPuheenjohtaja päätti kokouksen klo 19.43.


Dg C50.9 ja elämä sen jälkeen: Enkeleitä onko heitä?\nLähettänyt Adelhaid klo 23.14\nTerhi 19. joulukuuta 2010 klo 9.35\nKaikki muu on tuttua, paitsi nuo nivelkivut - niistä olen päässyt vähällä. En tiedä onko apu tullut purkista, mutta voisin suositella Möllerin kalaöljykapseleita nivelille ja D-vitamiinilisää. Ei niistä ainakaan haittaa ole ;)\nVoimia ja valoa.\nAnonyymi 19. joulukuuta 2010 klo 9.42\nTotta, ihminen menee rikki monella tavalla, eikä vain fyysisesti. Kun se olisikin niin että "vain" syöpä hoidetaan pois, ja niinkuin siinä ei olisi enemmän kuin tarpeeksi, on sitten se psyykkinen puoli joka jatkuu, jatkuu...\nItse olen syövän suhteen päässyt toistaiseksi paljon helpommalla kuin sinä, mutta silti olen tarvinnut runsaasti apua sinne pään koossa pitämisen puolelle.\nAlkushokissa oli sarja kognitiivista psykoterapiaa, mieliala- ja unilääkettä. Välillä meni vuoden verran ilman, mutta nyt taas sairaslomaa, kipu-, mieliala- ja unilääkettä nivelkipuihin, pelkoon, ahdistukseen ja valvomiseen.\nTämä psyyken laahaaminen perässä, kun fysiikka kuitenkin muistuttelee syövästä päivittäin, tulee jotenkin yllätyksenä. Ei siihen mitenkään osannut varautua.\nSanoisin, että syöpäkokemus on niin rankka, että jos vain jokin lisäkemikaali auttaa, niin miksi enää enempää kärsiä. Sinulla on vielä aktiivinen hoitovaihe menossa, sekin alkaa siellä loppuvaiheessa vähintään kyllästyttämään.\nAsiasta toiseen. Tuliko hyviä pipareita eilen? Saisko kuvaa, vai joko ne on syötykin!? Meillä paistetaan tänään, poika tulee leipomaan ja paistamaan, lähes 30 vuoden vankalla kokemuksella. Minulla on ollut jo pitkään vain taikinan tekijän rooli - eräänlainen joulutraditio sekin.\nVoimia sinulle - hetki kerrallaan!\nVoimia ja jaksamista myös edelliseen postaukseesi kommentoineelle Tealle!\nKitsune 19. joulukuuta 2010 klo 23.24\nSamoja tunteita, kärsimättömyyttä - miksi en voi jo voida paremmin, sekä fyysisesti että henkisesti? - ja tunne siitä että läheiset kuittaavat leikkauksen jälkeen sairauden sairastetuksi joten jokin korvien välissä sanoo että siinä ei saisi enää rypeä.\nApua ahdistukseen saa ja kannattaa hakea. Ei se ole heikkoutta. Kärsimyksen jalostavat vaikutukset ovat ylimainostettuja.\nolga 20. joulukuuta 2010 klo 9.54\nKyllä oli tutun kuuloista tarinaa. Olen itekin kokenut sen, että nyt pitäisi olla jo iskussa. Sellainen kuka ei ole tätä kokenut, ei ymmärrä miten rankkaa heksitä vääntöa tässä käydään. Jos fyysinen kunto vähän kohenee aletaan luulla, että ihminen on entisellään. Mieliala käy vuoristorataa, sitä on läheistenkin vaikea kestää välillä. Ahdistus ja pelko valtaa mielen. Aluksi koin huonoa omaatuntoa siitä, että sairastuin uudestaan. Vaikka kaikkki viimeksikin yrittivät tehdä kaikkensa, olivat tunkena jne. ihan kuin olisin pettänyt kaikki. onneksi olen siitä päässyt yli.\nApua pitää hakea, jos ei muuten jaksa.\nKyllä sinulla on enkelitä matkassa ja tärkeä tehtävä täällä maan päällä.\nItse uskon vakaasti, että minun vanhemmat ovat edelleen minun sujelijoita jossain. Olen hädän hetkillä apua pyytänyt ja sitä myös saanut. Vaikka en ole mitenkään eritysien uskonnollinen, tuntuu kun joku olisi joskus vierellä. Se lohduttaa kovasti. Etenkin näin joulun alla, kun ikävä ja kaipaus valtaa mieln.\nToivotan sinulle levollista joulumieltä, kyllä se elämä kantaa.\nAdelhaid 21. joulukuuta 2010 klo 10.04\nKiitos vinkistä, kalaöljykapselit on ollut käytössä.\nKyllä tämä "normaali" elämään palaaminen on vaikeaa, taitaa olla kaikille tällaisen taudin sairastaneelle.\nKiitos kannustavista sanoistanne ja Hyvää Joulua kaikille!\nTerhi 21. joulukuuta 2010 klo 12.52\nOikein leppoisaa joulunaikaa teille ♥\nRuostevilla 1. tammikuuta 2011 klo 17.59\nHei! Löysin juuri blogisi ja tunnen, että Lorna Byrnen kirja Enkeleitä hiuksissani tekisi sinulle hyvää, kuten on tehnyt mm. minulle. Blogissani on linkki hänen blogiinsa, jos haluat kurkata. Ja elämähän on taistelua... :)Positiivista energiaa uudelle vuodelle!\nbetty 1. tammikuuta 2011 klo 19.32\nAhdistuksen määrään varmasti vaikuttaa lapset ja lapsien ikä, ja sinä olet niin nuori ja lapsesi ovat niin pieniä, voin vain kuvitella tuskasi määrää. Tämä tauti ei kuulu kenellekään eikä sitä kenellekään koskaan soisi, mutta vähiten sinun tilanteessasi olevalle. Ainakin itse kun tulin itkien lääkäristä kuulemasta syöpädg:tä, laskin montako vuotta vielä minun pitäisi pysyä hengissä että saisin nuorimmaisen täysikäiseksi. Ensimmäinen ajatus on aina lapset.\nMutta on sinulla se suojelusenkeli, usko pois. Vaikka normaaliin elämään palaaminen onkin hidasta ja esteitä on tiellä, niin kuitenkin tiesi on valoon päin ! Tervettä Uutta Vuotta Ystäväni !


Dialogin digiloikka – poikkeusoloissa sovittelun osapuolet kohtaavat verkossa - THL-blogi\nKeväällä Suomenkin saavuttanut pandemia on vaikuttanut myös THL:n koordinoimaan rikos- ja riita-asioiden sovittelutoimintaan. Sovittelu ja luottamuksellisen kohtaamisen raamit siirtyivät verkkoon.\nRikoksiin tai riitoihin liittyvät sovittelualoitteet eivät kuitenkaan ennakkotietojen mukaan vähentyneet keväällä 2020, vaan Suomen 18 sovittelutoimistoa vastaanottivat alustavien tietojen mukaan jopa enemmän aloitteita kuin viime vuonna tähän aikaan.\nPoikkeukselliset olosuhteet eivät siis näytä rajoittaneen ihmisten tarvetta kohdata toisiaan, vaikka kohtaamisille onkin pitänyt osapuolten ja sovittelijoiden turvallisuuden takaamiseksi asettaa erilaisia rajoituksia. Sovittelupalveluissa niin asiakkaat kuin sovittelijatkin toimivat nyt ketterästi ja ovat avoimia kokeilemaan erilaisia kohtaamisen keinoja.\nKoronakriisi voi vaikuttaa osapuolten suhteeseen ja heidän konfliktiinsa\nIhmiset reagoivat eri tavoin kriisin aikana, mikä voi vaikuttaa myös heidän konflikteihinsa. Yksi saattaa ajatella, että esimerkiksi rajariidan sopiminen naapurin kanssa vapauttaa henkisiä resursseja muiden asioiden käsittelemiseen.\nToisten konflikti saattaa puolestaan jopa raueta poikkeavien olosuhteiden takia kuin itsestään. Monien mielestä omat ongelmat ovat alkaneet tuntua pieniltä pandemian edessä. Toisilla taas hermot kiristyvät ja kotona oleilu lisää konfliktien uhkaa.\nJoka tapauksessa on tärkeää, että asiakkaille voidaan poikkeusaikanakin tavalla tai toisella turvata palvelut, joissa voidaan käsitellä konflikteja ja huomioida niiden subjektiivinen merkitys sekä osapuolten tarpeet.\nYhteiset pelisäännöt etäsovitteluun\nAsiakkaiden tarpeiden tunnistaminen on keskeisimpiä sovittelijan osaamisalueita. Tämän herkkyyden varmistamiseksi palveluntuottajien on ylläpidettävä ja kehitettävä yhteensä noin 1200 vapaaehtoisen sovittelijan osaamista.\nToukokuussa 2020 THL julkaisi valtakunnallisen Vapaaehtoissovittelijoiden kokonaisohjelman tukemaan sovittelijoita työssään.\nKokonaisohjelma on pitkän prosessin ja kehittämistyön tulos, joka kokoaa yhteen kaiken sovittelijalta edellytettävän osaamisen ja vahvistaa yhtenäistä toimintakulttuuria koko maassa. Julkaisu sisältää muun muassa kuvauksen siitä, kuinka sovittelussa voidaan hyödyntää etäyhteyksiä pitkien välimatkojen takia. Koronakevät nosti etäsovittelun pelisääntöjen tarpeen uudelle tasolle, ja ”online-sovittelu” onkin ollut intensiivisen kehityksen kohteena.\nSovittelutoimistojen kanssa on pitänyt ratkaista, miten kohtaaminen voidaan turvallisesti ja sovittelun periaatteita kunnioittaen järjestää perinteisistä poikkeavilla tavoilla. Sovittelupalveluiden käytännönläheisestä ongelmanratkaisu- ja reagointivalmiudesta kertoo online-menettelyn lanseeraaminen kevään 2020 aikana.\nOnline-sovittelussa sekä osapuolet että sovittelijat voivat osallistua omien laitteidensa avulla kotoa käsin. Vaikka etäyhteyksiä on sovittelutoiminnassa jo entuudestaan hyödynnetty, liittyy siihen vielä kysymyksiä: Voiko verkossa oikeasti ”kohdata” toisen? Kuuleeko hän minua? Voinko luottaa, että hän keskittyy keskusteluumme ja kunnioittaa sen luottamuksellisuutta?\nKysymyksiä ratkotaan myös kansainvälisillä foorumeilla\nSovittelun ja muiden vastaavien restoratiivisen oikeuden palveluiden viemistä verkkoon on pohdittu myös kansainvälisesti, koska pandemia asettaa samanlaisia haasteita eri maissa.\nEurooppalainen restoratiivisen oikeuden kattojärjestö (European Forum for Restorative Justice) on organisoinut virtuaalisia paneelikeskusteluja, joissa toimijat ympäri Euroopan ovat päässeet esittelemään omia ratkaisujaan. Näin on jaettu hyviä käytänteitä ja saatu oppia myös suomalaisen sovittelun kehittämistyöhön.\nSuomessa online-sovittelua ryhdyttiin pilotoimaan huhtikuussa, ja parhaillaan saatava kokemus auttaa kehittämään ohjeistustamme etäsovittelun pelisäännöistä. Kokonaan verkossa omilla päätelaitteilla tapahtuva sovittelu on hyödyllinen lisä sovittelutoimistojen keinovalikoimaan ja auttaa tarjoamaan palveluita siinäkin tilanteessa, että pandemia jatkuisi tai esimerkiksi ympäristösyistä haluamme yhä enemmän välttää matkustamista.\nVaikka rikos- ja riita-asioiden sovittelun ydin on ihmisten kohtaaminen, on koronakevät osoittanut, että se onnistuu myös virtuaalisesti.\nLue lisää Vapaaehtoissovittelijoiden kokonaisohjelmasta\nLuettu: 386 kertaa\nIlona Rimpilä erityisasiantuntija Muut erityispalvelut, THL\nHenrik Elonheimo kehittämispäällikkö Muut erityispalvelut, THL